

**Csongrád**

🖂: Csongrád 6641, Pf. 50. 🕿/fax: 63/482-902

E-mail: szocellint@csongrad.hu

Igazgatás: 6640 Csongrád, Gyöngyvirág u. 5.

🕿: 63/ 570-800, fax: 63/570-809

**DR. SZARKA ÖDÖN EGYESÍTETT**

**EGÉSZSÉGÜGYI ÉS SZOCIÁLIS INTÉZMÉNY**

**Ikt.szám: 1-191-3/2021**

**Csongrád Városi Önkormányzat**

**Dr. Szarka Ödön Egyesített Egészségügyi és Szociális Intézmény**

**Széchenyi úti „Kuckó-mackó” Bölcsőde**

**Szakmai Programja**

**2021-2023.**



**TARTALOM**

1. Bevezetés
2. A szolgáltató intézmény neve, székhelye, telephelye
3. Az ellátandó célcsoport és az ellátandó terület jellemzői
4. A szolgáltatás célja, feladata, alapelvei
5. A megvalósítani kívánt program konkrét bemutatása, a létrejövő kapacitások, nyújtott szolgáltatás elemek, tevékenységek leírása
6. Az intézményen belüli és más intézményekkel történő együttműködés módja
7. A feladatellátás szakmai tartalma, módja, a biztosított szolgáltatások formái, köre, rendszeressége, a gondozási, nevelési, fejlesztési feladatok jellege, tartalma, módja
8. Az ellátás igénybevételének módja
9. A gyermekjóléti szolgáltató, intézmény szolgáltatásáról szóló tájékoztatás helyi módja
10. Az igénybe vevők és a személyes gondoskodást végző személyek - kisgyermeknevelők - jogainak védelmével kapcsolatos szabályok
11. A szolgáltatást nyújtók folyamatos szakmai felkészültsége biztosításának módja, formái
12. A szakmai program ellenőrzése
13. Mellékletek

* Szülői megállapodás
* Szervezeti és Működési Szabályzat
* Házirend

1. ***BEVEZETÉS***

A Dr. Szarka Ödön Egyesített Egészségügyi és Szociális Intézmény Templom utcai „Mesevár” Bölcsőde 2021-2023. évi szakmai programja az Alapprogramban foglaltakkal összhangban, a szolgáltatást igénybe vevők szükségletei és az intézményi adottságok alapján, a jogszabályi előírások szerint „A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. évi (IV.30.) NM rendelet 4/A §-ban meghatározott kötelező tartalmi elemeknek megfelelően épül fel.

### *A szakmai program és szakmai működtetés jogszabályi háttere:*

* „ A gyermekek védelméről és a gyámügyi igazgatásról” szóló 1997. évi XXXI. törvény
* „ A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről” szóló 15/1998. (IV. 30) NM rendelet
* „A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről” szóló 369/2013. (X.24.) Korm. rendelet
* 235/1997 (XII. 17.) Kormányrendelet a gyámhatóságok, a területi gyermekvédelmi szakszolgálatok, a gyermekjóléti szolgálatok és a személyes gondoskodást nyújtó szervek és személyek által kezelt személyes adatokról
* 328/2011. (XII.29.) Korm. rendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
* „A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról” szóló többször módosított 15/2015. (VI.19.) Önkormányzati rendelet
* 9/2000. (VIII. 4.) SzCsM rendelet a személyes gondoskodást végző személyek továbbképzéséről és a szociális szakvizsgáról
* 25/2017. (X. 18.) EMMI rendelet a vezetői megbízással rendelkező szociális szolgáltatást nyújtó személyek vezetőképzéséről
* 8/2000. (VIII. 4.) SZCSM rendelet a személyes gondoskodást végző személyek adatainak működési nyilvántartásáról

***Szakmai program készítője:*** Márténé Papp Klára – bölcsőde vezető

***Elérhetősége:***

* Telefon: +36-20/280-1710

63/850-001

* E-mail: [csongradibolcsodek@gmail.com](mailto:csongradibolcsodek@gmail.com)

***Szakmai program érvényességi ideje:*** az elfogadó határozat keltétől

**A szakmai program készítésének dátuma:** 2021. szeptember 22.

1. ***A SZOLGÁLTATÓ, INTÉZMÉNY NEVE, SZÉKHELYE, TELEPHELYE***

Intézmény neve: **Dr. Szarka Ödön Egyesített Egészségügyi és Szociális Intézmény**

Az intézmény székhelye: **6640 Csongrád, Gyöngyvirág u. 5.**

Honlap: www.csongradrendelo.hu

Alapító szerv neve: Csongrád Városi Önkormányzat

Az intézmény fenntartója: Csongrád Városi Önkormányzat

Székhelye: Csongrád, Kossuth tér 7.

Képviselője: Bedő Tamás

E-mail: [csongrad@csongrad.hu](mailto:csongrad@csongrad.hu)

Telefonszám: 63/571-900

**Telephelyei:**

*Gyermekjóléti alapellátás keretében – gyermekek napközbeni ellátása:*

* **Széchenyi úti „Kuckó-mackó” Bölcsőde**

**Cím: 6640 Csongrád, Széchenyi út 27.**

**Telefon: Tel: 63/850-001**

E-mail: csongradibolcsodek@gmail.com

Ellátási terület: Csongrád város közigazgatási területe

Engedélyezett férőhelyek száma: 24 férőhely

Nyitva tartás: Hétfő – Péntek 6.00 – 17.00

* Templom utcai „Mesevár” Bölcsőde

Cím: 6640 Csongrád, Templom utca 4-8.

Telefon: 63/850-011

E-mail: csongradibolcsodek@gmail.com

Ellátási terület: Csongrád város közigazgatási területe

Engedélyezett férőhelyek száma: 51 férőhely

Nyitva tartás: Hétfő – Péntek 6.00 – 17.00

*Személyes gondoskodás keretébe tartozó szakosított ellátás:*

* *Szociális Ápoló Otthon és Gondviselés Háza*

Csongrád, Vasút u. 92.

*Egészségügyi alapellátás keretében:*

* *Védőnői Szolgáltatás*

6640 Csongrád, Gyöngyvirág u. 5.

6640 Csongrád, Kossuth tér 1.

6640 Csongrád, Szőlőhegyi u. 19.

6640 Csongrád-Bokros, Hámán K. u.1.

6645 Felgyő Széchenyi u 2.

6646 Tömörkény, Kossuth utca 69.

* *Központi Orvosi ügyelet*

6640 Csongrád, József A. u. 1

*Egészségügyi szakellátás- járóbeteg szakellátás keretében:*

* *Rendelőintézet Járóbeteg Szakellátás*

6640 Csongrád, Gyöngyvirág utca 5.

* *Reumatológiai Járóbeteg Szakellátás*

6640 Csongrád, Dob utca 3-5.

*Egészségfejlesztési és betegségmegelőzési feladatokat ellátó szervezet:*

* *Egészségfejlesztési Iroda*

6640 Csongrád, Gyöngyvirág utca 5.

1. ***AZ ELLÁTANDÓ CÉLCSOPORT ÉS AZ ELLÁTANDÓ TERÜLET JELLEMZŐI***

***Az ellátási terület - Csongrád város - földrajzi és gazdasági jellemzői:***

Csongrád a Nagyalföld déli részén, közvetlenül a Tisza és a Hármas-Körös összefolyása fölött terül el. Külső területe 17.389 hektár, központi belterülete 965 hektár. Csongrád városa az E-5-ös útról a 451-es úton közelíthető meg Kiskunfélegyháza felől. Szeged felől két úton is elérhető: Hódmezővásárhely-Szentes, valamint Sándorfalva-Baks-Csanytelek. A vonatközlekedés mind Budapest, mind Szeged irányába biztosított. Csongrád város GPS koordinátái: 46.7084, 20.1436.

A várostól északnyugatra, annak határától mintegy 6 km-re fekszik Bokros, a kertes házakból és tanyás részekből álló településrész. Itt működik a MARS Magyarország Kisállateledel Gyártó Kft., ezenkívül általános iskola, óvoda, könyvtár és művelődési intézmény is szolgálja az ottani lakosokat.

A várost elszórtan tanyás ingatlanok veszik körül. A Tisza és annak holtágai ma is meghatározó jelentőségűek az itt élő emberek életében. A város határának talajszerkezete változatos. A Tiszát mindkét oldalon kötött talajú rétek kísérik, távolabb a kötött és a szikes talajok váltogatják egymást. A vidék évi középhőmérséklete plusz 10 °C, az évi csapadékátlag 500 mm körül mozog. A tengerszint feletti átlagmagasság 83 méter. A határ jellemző növényvilágát elsősorban a Tisza árterén nőtt fűz- és nyárfák, a holtágak nádasai, a mesterségesen telepített erdők, parkok, valamint gyümölcsösök és szőlőültetvények alakítják. A térségben elsősorban gabonát és takarmánynövényeket, cukorrépát és vetőmagokat termesztenek. A város határába benyúló homokhátságon a hagyományos szőlő és gyümölcstermesztés a jellemző. Az állattenyésztésben a sertés és baromfi a jellemző, kisebb mértékben még szarvasmarha tenyésztéssel is foglalkoznak.

A városban és környékén jelentős mennyiségű termálvízkészlet található.

Csongrád becsült lakossága 2019 évben 16.635 fő. Az állandó lakosok száma, sajnos évek óta fogyó tendenciát mutat.

A társasházak lakásai túlnyomórészt összkomfortosak. A magánházak komfortfokozata meglehetősen változatos képet mutat, jól tükrözik a családok anyagi helyzetét, az egyre nagyobb vagyoni különbségeket.

A város közműellátottsága megfelelő. A vezetékes ivóvízhálózat teljes körű, az egészséges ivóvízkészlet hosszú távon biztosított. 2002-ben elkészült az új nagykapacitású, zártrendszerű, a legkorszerűbb technikával működő szennyvíz tisztítómű, ezzel szinte egy időben az egész városban megépült az új szennyvízhálózat, melyre a lakosság folyamatosan csatlakozhat. A vezetékes gázhálózat szintén 100 %-os kiépítettségű.

Az úthálózat közel 100 %-a szilárd aszfalt burkolattal rendelkezik. Mintegy négy km hosszan kerékpárút is épült pályázati támogatással a város főútján, annak központjától a bokrosi útelágazásig, nyugati irányban.

A város iparában jelentős szerepet játszik a már említett MARS Magyarország Kisállateledel Gyártó Kft, a HUNDEC Kft. és a kisebb vállalkozások. A mezőgazdasági termelés korábbi magas színvonala a magángazdaságok létrejöttével kissé visszaesett, több gazdálkodó került kisebb-nagyobb válságba az utóbbi években.

A város közművelődését a város önkormányzata által fenntartott Művelődési Központ és Városi Galéria, a 2002-ben átadott Csemegi Károly Könyvtár és Információs Központ, amelyhez hozzátartozik a Tari László Múzeum, a bokrosi Művelődési Ház és fiókkönyvtár, a megye fenntartásában működő Levéltár, egy vállalkozó által üzemeltetett Mozi igyekszik biztosítani.

Csongrád évente több nagyszabású, az idegenforgalom vendégeinek is szóló programsorozatot szervez és bonyolít le.

***A településen működő napközbeni ellátások, köznevelési intézmények:***

A város 6 óvodaegysége egy központi igazgatóság alatt működik az utóbbi évek integrációs törekvéseinek köszönhetően.

A város 5 általános iskolája közül 4 a Klebelsberg Intézményfenntartó Központ, 1 pedig a Római Katolikus Egyház fenntartásában működik. A városban három középiskola működik.

Gyermekjóléti alapellátás keretében a gyermekek **napközbeni ellátás**át 2 intézményegység biztosítja:

|  |  |  |  |
| --- | --- | --- | --- |
| **Bölcsődék** | **Bölcsődei férőhely** | **Összlétszám**  **2021.08.31.** | **Kihasználtság a beírt gyermekekhez viszonyítva** |
| **Templom utcai „Mesevár” Bölcsőde** | 51 fő | 40 fő | 78% |
| **Széchenyi úti**  **„Kuckó-mackó” Bölcsőde** | 24 fő | 17 fő | 71% |
| **Összesen** | **75 fő** | **56 fő** | **75%** |

***Az ellátandó célcsoport:***

Bölcsődénkben, a Bölcsődei nevelés-gondozás országos alapprogramja szerint, jogszabályban meghatározott szakirányú végzettséggel rendelkező személy által, azon családban nevelkedő – **20 hetestől – 3 éves korú gyermekek** számára biztosítunk a gyermekek napközbeni ellátása keretében, a Bölcsődei nevelés-gondozás országos alapprogramja szerint, életkoruknak megfelelő szakszerű gondozást, nevelést, napközbeni ellátást, akiknek szülei, nevelői, gondozói

* munkavégzésük – ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is –,
* munkaerő-piaci részvételt elősegítő programban,
* képzésben való részvételük,
* nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük,
* betegségük
* vagy egyéb ok:

akinek fejlődése érdekében állandó napközbeni ellátásra van szüksége,

akit egyedülálló vagy időskorú személy nevel,

akinek a szülője, törvényes képviselője szociális helyzete miatt az ellátásáról nem tud gondoskodni,

miatt napközbeni ellátásukról nem tudnak gondoskodni.

**A bölcsődei felvétel során előnyben részesítjük** – ha a gyermek szülője, más törvényes képviselője a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll –

* a rendszeres gyermekvédelmi kedvezményre jogosult gyermeket,
* a három vagy több gyermeket nevelő családban élő gyermeket,
* az egyedülálló szülő által nevelt gyermeket, és
* a védelembe vett gyermeket.
* Bölcsődei ellátás igénybevételére jogosult az átmeneti gondozásban és az otthont nyújtó ellátásban részesülő gyermek is.
* Bölcsődénk biztosítja a sajátos nevelési igényű gyermek, valamint a korai fejlesztésre és gondozásra jogosult gyermek nevelését és gondozását is.

A 4. életévének betöltését követő augusztus 31-ig biztosítjuk azon gyermek bölcsődei gondozását, nevelését, **aki testi vagy szellemi fejlettségi szintje alapján még nem érett az óvodai nevelésre**.

1. ***A SZOLGÁLTATÁS CÉLJA, FELADATA, ALAPELVEI***

***A szolgáltatás célja, feladata:***

A bölcsődei nevelés középpontjában a kisgyermekek és közvetett módon a kisgyermeket nevelő családok állnak. Bölcsődénk a családra, mint komplex rendszerre tekint, melynek értelmében nem csak a kisgyermek nevelését-gondozását, hanem az egész család támogatását célozza meg.

**Célunk,** hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és kiegyensúlyozottan viselkedjenek saját kulturális környezetükben, sikeresen alkalmazkodjanak annak változásaihoz.

A bölcsődei nevelés **további cél**ja, hogy a koragyermekkori intervenció szemléletének széles körű értelmezésével összhangban minden kisgyermekre és családjára kiterjedő prevenciós tevékenységet folytasson.

**Feladatunk** e cél elérése érdekében, olyan szemlélet kialakítása és módszerek alkalmazása, amelyek segítik a családi nevelés elsődlegességének tiszteletét.

Bölcsődénk családbarát intézményként, szolgáltatásként hozzájárul a családok életminőségének javításához, a szülők munkavállalási esélyeinek növeléséhez.

***Szakmai küldetésünk:***

Az intézményünkben gondozott-nevelt kisgyermek a bölcsődés kor végére:

* nagyon sok területen önálló: egyedül étkezik, öltözködik, tisztálkodik, legfeljebb apró segítséget igényel,
* már nem csak a szoros felnőtt-gyermek kapcsolatban érzi magát biztonságban, hanem szívesen játszik társaival is,
* jól tájékozódik környezetében,
* ismeri a napi eseményeket a csoportban kialakított szokásokat, szabályokat az ezekhez való alkalmazkodás nem jelent nehézséget számára,
* környezete iránt nyitott, érdekli minden, szívesen vesz részt új tevékenységekben,
* gazdag szókincse van, elsősorban beszéd útján tart kapcsolatot felnőttel, gyermekkel,
* szobatiszta.

***A szolgáltatás alapelvei:***

* **A család rendszerszemléletű megközelítése:**

A rendszerszemlélet lényege, olyan komplex látásmód alkalmazása, amely nem csak a kisgyermeket, hanem a családot is kiindulópontnak tekinti. Az interakciós mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. A család rendszerszemléletű megközelítése értelmében a bölcsődei nevelésben **elsődleges szempontnak tekintjük a család működésének megismerését, megértését.** **Az erősségek hangsúlyozása által a kisgyermeknevelő hozzájárulhat a család életminőségének javításához**.

* **A koragyermekkori intervenciós szemlélet befogadása:**

A koragyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja.

A bölcsőde funkcióját tekintve alkalmas színtér a koragyermekkori intervenció szemléletének alkalmazására. Ennek értelmében **a kisgyermeknevelő feladata az esetlegesen felmerülő fejlődésbeni lemaradások, megtorpanások felismerése.** Kiemelt jelentőséggel bír, hogy minél korábban, a kompetenciahatárok betartásával, családközpontú szemlélet mentén, kellő mértékű információt és támogatást nyújtsunk, az érintett családoknak az eltérő fejlődés felismeréséhez, s a problémahelyzetnek megfelelő kezeléséhez.

* **A családi nevelés elsődleges tisztelete:**

A kisgyermek nevelése a család joga és kötelessége. **Bölcsődénk a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében.** **Fontosnak tartjuk a szülők számára lehetővé tenni a tevékeny bekapcsolódást bölcsődénk életébe.**

* **A kisgyermeki személyiség tisztelete:**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, szeretetteljes bánásmód, tisztelet és bizalom illeti meg.

**A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával.** Figyelmet fordítunk az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakítására, a másság elfogadására, az előítélet-mentes, befogadó légkör megteremtésére.

* **A kisgyermeknevelő személyiségének meghatározó szerepe:**

**A bölcsődei nevelésben** a korosztály életkori sajátosságaiból adódóan **meghatározó a kisgyermeknevelő szerepe, aki személyiségén keresztül hat a kisgyermekre és a családra**. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Intézményünk nagy gondot fordít a kisgyermeknevelők **szakmai tudásának szinten tartására, gyarapítására, szakmai kompetenciái fejlesztésére.**

* **A biztonság és a stabilitás megteremtése:**

A kisgyermek egyéni igényeitől függő bölcsődébe történő beszoktatásra, az adaptációs időszakra úgy tekintünk, mint a kisgyermek elveszett biztonságának újrateremtésére. **A kisgyermek személyi és tárgyi környezetének állandósága növeli az érzelmi biztonságot,** alapul szolgál a tájékozódáshoz, a jó szokások kialakulásához, **ezért kiemelt figyelmet fordítunk a „saját kisgyermeknevelő”- rendszer, felmenőrendszer, csoport- és helyállandóság biztosítására.**

**A napirend folyamatosságá**ból, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét.

A biztonság nyújtása természetszerűleg magában foglalja **a fizikai és a pszichikai erőszak minden formájától való védelmet** is.

* **Fokozatosság megvalósítása:**

A fokozatosságnak **a bölcsődei nevelés minden területét érintő bármely változás esetén érvényesülnie kell**. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

* **Egyéni bánásmód érvényesítése:**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelés során figyelembe vesszük a kisgyermekek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. **A fejlődés ütemét mindig magához a gyermekhez viszonyítva ítéljük meg.** Minden új fejlődési állomásnak kiindulópontja maga a gyermek, ezért tartjuk fontosnak, hogy a bölcsődei ellátásban részesülő kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban. Ennek a szemléletnek az érvényesítéséhez törekszünk a gyermek és a család sokoldalú megismerésére.

* **Gondozási helyzetek kiemelt jelentősége:**

A gondozási helyzetek a kisgyermeknevelő és a kisgyermek interakciójának bensőséges, intim helyzetei.

A gondozási helyzetek megvalósulása során **a nevelést és a gondozást elválaszthatatlan egységként valósítjuk meg.** A gondozás minden helyzetében nevelés folyik, a nevelés helyzetei, lehetőségei nem korlátozódnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. **A professzionális gondozás a nevelési feladatok megvalósulásának egyik kiemelt színtere, mellyel hozzájárulunk a személyes kapcsolatok pozitív alakulásához.**

* **A gyermeki kompetenciakésztetés támogatása:**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. **A kisgyermeknevelők biztosítják** **annak a lehetőségét, hogy a kisgyermekek** a játékon, a gondozási helyzeteken és egyéb tevékenységeken keresztül **ismeretekhez, élményekhez, tapasztalatokhoz jussanak, átélhessék a spontán tanulás örömét, megerősödjön bennük a világ megismerésének vágya.** Kíváncsiságuk fenntartásával, pozitív visszajelzések biztosításával segítjük önálló kezdeményezéseik, **megteremtve ezáltal, az egész életen át tartó tanulás igényének, folyamatának biztos alapjait.**

1. ***A MEGVALÓSÍTANI KÍVÁNT PROGRAM KONKRÉT BEMUTATÁSA, A LÉTREJÖVŐ KAPACITÁSOK, A NYÚJTOTT SZOLGÁLTATÁSELEMEK, TEVÉKENYSÉGEK LEÍRÁSA***

**Szakmai Programban kiemelt cél a méhecske csoportban:**

**JÁTÉKOS MOZGÁSFEJLESZTÉS**

CÉL:

A kisgyermekek mozgás fejlesztése terén a célunk az egészséges testi- lelki fejlődés támogatása a felkínált tervezett játékos mozgásos feladatokkal. A pici gyermekek fejlődésének egészére hatással vannak az öröklött tulajdonságok és a környezet személyi és tárgyi meghatározói, eseményei.

Biztonságot nyújtó, derűs, kellően inger gazdag, tevékenységre késztető környezetet kell elsősorban biztosítani, azt tudatosan megtervezni. A mozgásfejlesztés tervezésénél elsődlegesen figyelni kell arra, hogy játékos legyen. Azért, mert a fejlődésükben elsődleges, jelentős szerepet tölti be a játék. A spontán és önkéntes, tervezett mozgásos játékoknak van nagy szerepük a mindennapokban a napirendbe beépítve.

Ezen tevékenységek célja a gondolkodásuk fejlesztése mellett az új ismeretek szerzése is. Ezen kívül esetleg játék közben egyszerű szabályok megértetése, betartatása is megvalósulhat.

A tervezésnél alapul kell venni azt is, hogy őket a belülről fakadó spontán érdeklődés motiválja. Szem előtt kell tartanunk, azt a tényt, hogy egy-egy felajánlott tervezett tevékenységre a kíváncsiság készteti őket. Tehát figyelemfelkeltő, színes, érdekes, látványos legyen a felkínált játékeszköz.

A játékos mozgásos feladatokkal, amiket a rossz idő estén a szobába tervezünk, azokkal fejlődik a szem-kéz koordináció, a finommotorika, az idegrendszer és nem utolsó sorban az izmok is, és ez által megfelelően működnek.

Eszközszükséglet:

Tervezésünknél figyelembe vesszük az őszi évszak gazdag terméseit. Azokat a maguk valóságában építjük be a játékainkba. Ezáltal megismerkednek a termések tulajdonságaival is. Az alkotótevékenységek során eszközként használjuk az őszi terméseket. Például: szilva, alma, krumpli nyomda.

A mozgás fejlesztés megvalósításához felhasználjuk a saját készítésű játékeszközeinket a meg lévőkkel kombinálva. A nagymozgásos játékainknál használjuk a saját készítésű eszközöket. Például: tojástartóból szőnyeg, mászókötél, fagyöngyszőnyeg, különböző anyagú masszírozó lapok, keménypapír hengerek, műanyag lapokból macitalp, papírkarika dobálós játék. Ezeknek a tárgyaknak a használatával és a meglévők alkalmazásával egy kerek egész játékos, mozgásos tevékenység alakul ki. Ez a kellemesen eltöltött néhány perc mindenki számára élmény.

A mozgáson túl az anyanyelvi nevelés és az énekzenei nevelés is megtörténik a játékok közben elhangzó mondókák, dalocskák ismételgetésével. Ezek kapcsolódnak mindig az aktuális őszi terméshez, gyümölcshöz, mozgásformához.

**Ősz**

**Szeptember:**

Első hét:

A szőlővel, a szürettel kapcsolatos mondókák közben szüretelő, taposó, préselő mozdulatokat végzünk. Szőlőformát dugóval nyomdázunk. Igazi szőlőfürtöt tanulmányozunk.

Második hét:

Az egyensúlyozás a téma, amivel kapcsolatosan az igazi konyhai mérleggel ismerkedünk. Az udvaron a mérlegállást próbálgatjuk. Szállnak a madarak című mondókára karmozgásokat végzünk. Madárformára a tollazatot kis papírgalacsinok ragasztásával alakítjuk ki.

Harmadik hét:

A tevékenységeink a mogyoró köré csoportosulnak. Az igazi mogyorót tapintjuk és bontjuk ki. Zsírkrétával mogyoróformát színezünk. Az udvaron elszórt mogyorót kosárba gyűjtjük. A tevékenységeink közben pedig mondókát ismételgetünk: Dombon törik a diót, mogyorót.

Negyedik hét:

Ezen a héten gesztenyét hozattunk az egyik kisgyerekkel, akinek a házuk előtt ilyen fa van. Gesztenye kislányformát tépett papírokkal ragasztjuk meg. Zenedobozt készítünk, úgy, hogy krémes dobozba tesszük a gesztenyét. Az elkészült hangszerekkel rögtönzött zenekart alkotunk és ütemre rázzuk és mozgunk rá.

Ötödik hét:

A Ki lakik, a dióhéjban? Című mondókát ismételgetjük napról napra. A dióhéjból teknősbékát ragasztunk. Az udvaron összegyűjtött diókat az egyik kosárból a másik kosárba átdobáljuk. Saját készítésű hangszerekkel ismerkednek és használják is a gyerekek. Például dióhéj kasztanyetta és dióhéj harang.

**Október:**

Első hét:

Falevelek gyűjtése, válogatása szín és forma szerint. Az összegyűjtött levelekből levélangyal készítése. Közben pedig a karok lábak mozgatása a feladat. A halmazragasztást pedig a süni formára a levelek felragasztásával végezzük.

Második hét:

Tervezett tevékenység a” méhecskék hangversenye”. Az új kisfiú és a többiek is muzikálisak. A hangszerkészlet eszközeinek ritmusos mozgatása, tánc, ritmusos dobbantás a jobb majd a bal lábbal. Elővesszük a házi készítésű hangszereket is. például a kesztyű csengőt, a dió kasztanyettát, a diózörgő dobozt, a sajtos dobozból készült zörgőket, a dió harangot. Ezek megszólaltatása közben szabad és spontán mozgásokat csinálunk. Például ugrálunk, mint a mókus

Harmadik hét:

Az eső, mint természeti jelenség hangjának figyelése a teraszon és közben mondókázás, és mozgás a mondókának megfelelően. Főleg a kar kézfej mozgatása a Gyülekeznek a felhők című mondókára. Felhők festése csipeszes pamaccsal.

Negyedik hét:

Tevékenységek a kicsi és a nagy fogalmak köré. Felismerni formákból a kicsit és a nagyot. A kicsi vagyok én című mondókára mozgás ismétlése. Guggolásból lassú felállás a karok magasba emelésével. Ősz lévén kinyomtatunk kicsi és nagy leveleket, ezeket közösen megkülönböztetjük és az erezetét kézlenyomattal elkészítjük.

**November:**

Első hét:

Az ősszel kapcsolatos mondókák ismételgetése és a kukorica, mint termés tapasztalás útján való megismerése. A kukoricacsövek áthordása a kispadon egyensúlyozva az egyik kosárból a másikba. Kukoricacsutkával lenyomat készítése a kukoricacsövek elkészítéséhez.

Második hét:

A Márton napi szokásokról beszélgetés. Tornakarikával játék a Mókusok ki a házból című játék átdolgozása a kis libákra. a karikákba ki és befutás. Kézlenyomattal libaforma készítése.

Harmadik hét:

Házi készítésű torna eszközzel, medvetalppal ismerkedés, felpróbálás, járás. A Kukurikú jó reggelt mondókára medvebocsok ébredjetek medvejárás, cammogás. Papírzacskó medve bábbal mondókás torna. Zsírkrétával maciforma öltöztetése.

Negyedik hét:

A rövid és a hosszú fogalom felhasználása a finommotorika fejlesztéshez. Gyurmával hengerlés: rövid kígyó, rövid cica farok, hosszú kígyó, hosszú cica farok. Az állatokból hosszú rövid sort kirakunk többféleképpen azonosakat és különbözőeket. Beszélgetés arról, hogy melyiknek van hosszú nyaka, rövid farka stb. A halmazok kialakításához felhasználjuk a kolleganőnk által hozott keménypapír hengereket, amelyek, szimbolikusan az állatok lakásai lesznek.

**Tél**

**December**

1. hét: családtagok felismerése fényképről ismeretbővítés. Télapóra készülve anyanyelvi neveléshez mese: Télapó és ezüst mackó, mondókák: Télapó itt van hó a subája. Ének-zenei nevelés télapós dalok ismétlése. hangszer használattal. Alkotótevékenység: hópelyhek ragasztása a télapó süvegére. Mozgásfejlesztésre: hóban járás. Ha nincs hó vattalabda dobálás kiskosárba.
2. hét: születésnapra készülődés Niki szülinapja. Anyanyelvi nevelés: mese a fenyőfáról, aki nem akart az erdőben élni. Mondóka: Jaj de pompás fa a zöld fenyőfa.

Ének-zeneinevelés: Ég a gyertya ég, Kiskarácsony Nagykarácsony.

Alkotótevékenység: képeslapragasztás színes karácsonyi mintás csomagoló papírból.

Mozgásfejlesztés: tornagyakorlatok karikával.

1. hét: ismeretbővítésre a hideg-meleg váltakozása a szobában meleg van, az udvaron hideg van. Anyanyelvi nevelés téli képes lapok nézegetése a képen láthatók megbeszélése, mondóka: itt kopog, ott kopog. Ének-zenei nevelés: Suttog a fenyves.

Alkotótevékenység: fenyőfafestés. Mozgásfejlesztés: fagyöngy szőnyegen sétálás

**Január**

Madáretetés beszélgetés a témáról, madáretető kihelyezése, magot szórunk bele. Anyanyelvi nevelés: hull a hó, hull a hó. Mondóka: itt a tél Ének-zenei nevelés: Hull a hó és hózik. Alkotótevékenység: madárházszínezés marokkrétával. Mozgásfejlesztés: mackótalp használata

2. hét. Ismeretbővítés: Hol él a nyuszi, megbeszélése. Anyanyelvi nevelés: mese a répáról gyurmázás répaforma készítése. Ének-zenei nevelés: Nyuszi, nyuszi, nyulacskám ne félj tőlem nincs puskám. Alkotótevékenység: sík báb készítése nyúl színezése. Mozgásfejlesztés: nyuszi ugrás a szobában körbe-körben.

3. hét: Ismeretbővítés: a mackók életmódja, téli álom, méz/méhek. Anyanyelvi nevelés: mese: A két kicsi bocs meg a róka. gyurmázás macikészítés. Ének-zenei nevelés: Mackó, mackó ugorjál… Alkotótevékenység: mackó ragasztása krepp papírból. Mozgásfejlesztés: Mackó, mackó ugorjál, körbe, körbe forogjál.

4. hét: A háziállatok lakhelye ól, istálló, életmódjuk. Anyanyelvi nevelés: mese a három kiscsibéről. Ének-zeneinevelés: Gryllus Vilmos: Volt egy kicsi kakasom elvitte a róka.

Alkotótevékenység: állatokat ábrázoló képek ragasztása A/4-es lapra. Mozgásfejlesztés: Fújja szél a fákat…

**Február**

1. hét: Ismeretbővítés: babaruha válogatás a téli és nyári kiválasztása. Anyanyelvi nevelés: mese a mackóról, aki nem akart kabátot felvenni. Ének-zeneinevelés: Bújj, bújj medve… Alkotótevékenység: Ujjfestéssel sapka, sál díszítése. Mozgásfejlesztés: mezítlábas sétakülönböző puhaságú szőnyegen.
2. hét: Ismeretbővítés: Játék a tárgyakkal: zsákba bújtatott tárgyak felismerése tapintással. Anyanyelvi nevelés: Mese-mese mátka… Ének-zenei nevelés: Gryllus Vilmos: Kicsike lány, ha táncol. Alkotótevékenység: Sáldíszítés festéssel. Mozgásfejlesztés: mászókötélen sétálás.
3. hét: Járművek képeivel ismerkedés. Anyanyelvi nevelés: Megy a hajó a Tiszán. Ének-zenei nevelés: Megy a gőzös, megy a gőzös Kanizsára. Alkotótevékenység: origami színes újságból hajtogatás hajó. Mozgásfejlesztés: Egyensúlyozó járás mérleg vagyok, billegek…
4. hét: Ismeretbővítés: a rövid és a hosszú felismerése. Anyanyelvi nevelés: mondóka: orrom krumpli hajam kóc én vagyok a kis bohóc. Ének-zenei nevelés: Itt a farsang áll a bál. Alkotótevékenység: bohócruha díszítése festéssel. Mozgásfejlesztés: Óriás illetve törpejárás.

**Tavasz**

**Március:**

Első hét: Lepke

„ Lepke, lepke szállj… mondókára az ébredő természet figyelése ismeretadás.

Fehér papírra a vízfesték szívószállal fújással összemosásos díszítése a lepkeszárnynak.

Az elkészített pillangók reptetése futás közben a kezek felemelésével

Lepke formát nyomdázással díszítünk és ezeket az udvaron elhelyezzük, a gyerekek pedig összegyűjtik.

Második hét: Virág

Tavaszköszöntő mondókák ismételgetése a héten. Tavaszi kép készítése bevagdosott WC-papír gurigával a virágfejek ráfestése a zöld szárakra. Az udvaron kicsi virágok tanulmányozása. Aszfaltkrétával virágformák rajzolása és virág ugróiskola próbálgatása. A szirmokra és a szárra egy lábon és páros lábbal ugrálás.

Harmadik hét: Nemzeti szín

Lovaglós mondókázás a héten. Piros, fehér, zöld tenyérnyomat készítése. / tulipán/ Az udvaron karton vagy palack lovakon lovaglás-galoppozás. Ütemre járás tapssal az ”Aki nem lép egyszerre mondókára.

Negyedik hét: Anyák napi készülődés

Kézlenyomattal ajándék készítése az anyukáknak. Ölben ülős mondókák ismételgetése.” Anyukám, anyukám találd ki..” Hopp Juliska, Kicsike lányka táncol, Serkenj fel kegyes népdalokra táncoló lépegetés.

**Április:**

Első hét: Víz a világnap miatt

Ismeretbővítés: Mire használjuk a vizet?

Környezettudatosság: zárjuk el a csapot ne folyassuk.

Kézmosással kapcsolatos mondókák.

Az eső formái: csepereg, esik, zuhog.

Gumicsizmaforma díszítése kinyomott minták felragasztásával.

Az udvaron PET palack taposó verseny. A zsámolyon úszó mozdulatok gyakorlása mondókára.

Eső ruházat felismerése mi az és kinek a tulajdona.

Második hét: Gólya, béka

„Béka, béka, brekeke és a Gólya, gólya gilice mondókák ismételgetése.

Béka hajtogatása és ugratása.

Bekapja a legyet a béka.. WC-papír gurigából béka, rá madzag arra papír légy –ügyességi játék.

Gólya, béka fogócska-felnőtt a gólya, a gyerekek a békák.

Harmadik hét: Nap és csibe

„ Én kis kertet kerteltem…és a Süss fel nap… és a Bújj bújj zöld ág.. mondókák ismétlése mozgásokkal kisérve a szövegnek megfelelően. Ismeretbővítés a szín felismerés. Mégpedig az, hogy sárga a nap és sárga a csibe is .Nap és csibe készítése tenyérlenyomattal./ Egy korong hoz öt tenyérlenyomat kell/ Napos labdadobálóval játék , papírkarikákkal rádobás. Az udvaron árnyékformával ismerkedés a nap sütése által és rajzolás kis botocskával vagy aszfaltkrétával.

Negyedik hét: Anyák napi készülődés

„ Anyukám-anyukám találd ki… mondókázás

Kézlenyomattal ajándék készítése:. Radíros ceruza végével szívforma köré lenyomattal ajándék kép készítése

„csicsíja babája…,Hopp Juliska…Kicsike lány ha táncol…”Serkenj fel kegyes nép….daloknak az éneklése és táncos lépések gyakorlása.

**Május:**

Első hét: színek

Három pillangó mese—hengerbábbal.

Saját készítésű színfelismerő doboz használata.

Virág labdabedobós játékkal ügyeskedés.

Kendős vagy szalagos torna futkosás.

Második hét: Cseresznye

Egy megérett a cseresznye… mondókázás

Dugóval cseresznyebefőtt készítése.

Mondókára cseresznyeszüretelő mozdulatokat végzünk. /nyújtózkodás, kosárba rakás, kosár cipelése.

Harmadik hét: Virágültetés

Ismeretbővítés:

Mit ültetünk—magot

Virág részei és mibe ültetjük, és mivel locsoljuk.

Tojástartóból virágos láda készítése—szedett vagy hozott virágból.

Ültetés: a gyerekek a cserepet földdel megtöltik, a magokat beledugdossák és meglocsolják kis pohárral a földet.

Negyedik hét: Méhecske és méz

Méz kóstolás---ismeretbővítés

Méhecske elveszett csíkjai: fekete papírra sárga csíkok ujjal.

„ Mézgyűjtés: a gyerekek a méhek, szaladnak, és ha zümmögő hangot hallanak az a jel, akkor szaladni kell a papírvirágra.

A festéssel elkészített méhecskék röptetése.

**Nyár**

**Június**

1. hét: Ismeretbővítés: Testrészek felismerése a mackón. Hol a keze, lába füle stb. Anyanyelvi nevelés: mondóka: itt a szemem, itt a szám. Ének-zeneinevelés: mozgásos dalok éneklése mozdulatokkal kisérve. Alkotótevékenység: Óriás papírra rajzolás: a gyermek lefekszik a papírra és körbe rajzoljuk. megbeszéljük a testrészeket. Mozgásfejlesztés: Gólyajárás, törpe járás.
2. Ismeretbővítés: csigagyűjtés, megnevezzük a látottakat. Anyanyelvi nevelés: mondóka: Lassan jár a csiga-biga. Ének-zeneinevelés: Csiga-biga gyere ki… Alkotótevékenység: szárított csigaház papírra ragasztása. Mozgásfejlesztés: kúszás-mászás a fűben, mint a csigák.
3. Ismeretbővítés: a homok, mint anyag tulajdonsága, homokpogácsa készítése. Anyanyelvi nevelés: mondóka: süssünk, süssünk rétest. Ének-zenei nevelés: Süssünk, süssünk valamit. Alkotótevékenység: Homoklapátolás, ásás, gereblyézés. Mozgásfejlesztés: Egyensúlyozó járás a homokozó keret szélén.
4. Ismeretbővítés: A színek felismerése, megnevezése a homokozó formák segítségével.

Anyanyelvi nevelés: mondóka Reggeli harmat kelti a lepkét… Ének-zeneinevelés: Hej, korareggel délelőtt. Alkotótevékenység: Aszfalt krétával rajzolás a betonjárdán. Mozgásfejlesztés: egy lábon szökdelés.

**Július:**

1.hét: Ismeretbővítés: a ház ahol élünk, hol élnek az állatok?

Anyanyelvi nevelés: mondóka: Zöld erdőben jártam.. Ének-zeneinevelés: Erdőben egy házikó ritmusbottal kisérve. Alkotótevékenység: doboz házikók készítése.

Mozgásfejlesztés: Az udvaron a házikós mászókára mászás-csúszás.

2. hét: Ismeretbővítés: Hol élnek a házi állatok? Megbeszélése Anyanyelvi nevelés: mondóka: csiga-biga told ki szarvadat.

Ének-zenei nevelés: Nád a házam teteje. Alkotótevékenység: Apró dobozokból ól építés. Mozgásfejlesztés: Óriás kockák felhasználásával akadályépítés és végig lépkedni közöttük.

3. hét: Ismeretbővítés: A bölcsi ahol napközben vagyunk, helyiségek megtekintése.

Anyanyelvi nevelés: Szép házak című újság nézegetése a látottak megbeszélése.

Ének-zeneinevelés: Nád a házam teteje ismétlése. Alkotótevékenység: színes házak és lakószobákat ábrázoló képek ragasztása. Mozgásfejlesztés: Séta a bölcsőde épülete körül. Bújócskázás mászva a plédházikó alatt.

4. hét: Ismeretbővítés: Hol élnek az erdő madarai? Megbeszélése. Anyanyelvi nevelés A Nimród című magazin nézegetése a látottak megbeszélése Ének-zenei nevelés: Cinkehívogató: Tillili-Tülülü csiricserere. Alkotótevékenység: állatokat, erdőt ábrázoló színes képek ragasztása A/4es lapra. Mozgásfejlesztés: egyensúlyozó járás körben az udvaron.

**Augusztus**

1. hét:

Ismeretbővítés: könnyű és nehéz szemléltetése, ismertetése. Az intelligens homokot vödörbe, formába lapátoljuk így meglátjuk melyik a könnyebb illetve a nehezebb. Anyanyelvi nevelés: mese a három kismalacról. Ének-zenei nevelés: Egy kis malac röf –röf. Alkotótevékenység: Malackakészítés színes papírból síkbábnak. Mozgásfejlesztés: Akadálypálya építése flakonból, szlalomozás.

2. hét:

Ismeretbővítés: vizes, száraz felismerése. A homokozóba a homokban jól lehet ezt a különbséget szemléltetni. Anyanyelvi nevelés: mese a hajóról, amely nem akart a vízen úszni. Ének-zenei nevelés: Megy a hajó liccs-loccs. Alkotótevékenység: Hajó készítése jégkrémes pálcikából. Mozgásfejlesztés: Vizes palackgurítás a fűben.

1. hét:

Ismeretbővítés: kicsi, nagy felismerése, megbeszélése a homokozó formákon, játékokon keresztül. Anyanyelvi nevelés: Mese: Mese mese mátka. Ének-zenei nevelés: Kicsi vagyok én. Alkotótevékenység: Gyurmából kicsi és nagy szemléltetése a kis kukac, nagy kukac. Mozgásfejlesztés: Óriásjárás, Törpejárás.

1. hét:

Ismeretbővítés: színek keresése, felismerése megnevezése. Anyanyelvi nevelés: mese: A rút kiskacsa. Ének-zenei nevelés: Háp-háp háp… Alkotótevékenység: Kis állatok formázása gyurmából, intelligens homokból. .Mozgásfejlesztés: Egyensúlyozó járás fűbehelyezett mászókötélen.

**Szakmai Programban kiemelt cél a pillangó csoportban:**

**JÁTÉKOS MOZGÁSFEJLESZTÉS**

Minden kisgyermeknevelő vágya, hogy a rábízott gyermek kiegyensúlyozott és boldog legyen. Ezt egy szeretetteljes, biztonságot nyújtó környezetben, a napi tevékenységek során, játékos formában tudjuk elérni. Ilyen például a mozgás, amely a gyermekek legtermészetesebb megnyilvánulási formája. Mozgáskultúrájuk képet ad az általános fejlettségi szintjükről, fejlődésük tempójáról. Kisgyermekkorban készül fel az agy számos olyan feladatra, amelyet majd iskoláskorban kell elvégeznie. A kúszás, mászás, pörgés, hempergés, hintázás hiánya később viselkedésbeli és tanulási nehézségeket okozhat. Célunk, hogy mindezt megelőzzük. A játékos torna által, a gyermek az önfeledt játék során számára észrevétlenül fejlődik, sokoldalú mozgástapasztalatot szerez, mozgáskoordinációja javul, nagy-és finommozgása fejlődik.

**A MOZGÁS SZERVEZETRE GYAKOROLT HATÁSAI:**

* A testtartás javulása, a tartóizmok erősödése
* Az izmok ereje, rugalmassága fokozódik
* Gerinc mozgékonysága javul

**JÓTÉKONY HATÁSA A PSZICHÉS FUNKCIÓKBAN IS MEGMUTATKOZIK:**

* Érzelmi stabilitás
* Önbizalom erősödése

**CÉL:** A jókedv, mozgás iránti érdeklődés felkeltése, a mozgás megszerettetése, kreativitás fejlesztése, részképességek javítása. (Egyensúlyérzékelés, testséma, térészlelés, alaklátás, formaészlelés.)

Mondókával, dalokkal a mozgásfejlődés segítését már el lehet kezdeni, fontos azonban, hogy sosem a fejlesztés, hanem mindig a játék legyen a cél.

**NAGYMOZGÁST FEJLESZTŐ GYAKORLATOK, MONDÓKÁKKAL ÉS DALOKKAL KÍSÉRVE**

**Eszköz nélkül**

* Gyaloglás (lassabb és gyorsabb ütemű, felváltva is, tyúklépés-óriáslépés)
* Szökdécselés
* Futás, fogócskázás
* Mozgásos szerepjátékok (A gyerekek állat vagy tárgy mozgását utánozzák pld: pókmászás, béka-nyuszi ugrás, repülő mozgása kiterjesztett karokkal)
* Nyújtózkodás, oldalra hajlás (óriás)
* Guggolás, guggolva járás (törpe)
* Zenés mozgás, szabad tánc

**Eszközzel**

* Padon mászás, kúszás, járás
* Karikába lépés, ugrás oda-vissza
* Különböző méretű, tapintású (pld: tüske) labdák gurítása, dobás-elkapás, célba dobás, léggömb ütögetése
* Forgás a Bilibó mozgásfejlesztő játékeszközben
* Bújócskázás alagútban
* Babzsák gyakorlatok (egyensúlyozás fejen, ülve két talp között, babzsákon járás)
* Házi készítésű eszközök segítségével (pld: járás tojástartókon, kéz és lábformájú gumilapokon)
* Akadályok megkerülése az udvaron járművekkel

***Tevékenység tervezet:***

**Ősz**

***Tipegő csoport-Nagymozgás***

* Séta, lassabb és gyorsabb ütemű, felváltva („Egy, kettő, három, négy, te kis cipő…”)
* Ugrálás padlón, szivacson „Ugráljunk, mint a verebek”
* Karok tornáztatása, oldalra hajlás (Esik az eső, kopog a jég”)
* Karikába lépés, oda-vissza („cini-cini muzsika”)
* Bújás alagútban, közben dió vagy labda szedegetése („bújj-bújj zöldág…”)
* Labda gurítása, megfogása („Alma, alma, piros alma, gurul, mint a pöttyös labda”)
* Guggolás-nyújtózkodás („Ilyen nagy az óriás…”)
* Karkörzés előre-hátra („Lassan forog a kerék…”)

***Tipegő csoport-Finommotorika***

* Festés, lenyomatok készítése falevél segítségével
* Őszi kép festése ujjal (Esős hangulat-pöttyözés)
* Nyomdázás gyümölcsökkel (Alma, körte félbevágva)
* Dió festése
* Festés kisméretűre fújt lufival (őszi színek)
* Nyomdázás krumplival (Falevél-minta)
* Szőlőszemek készítése gyurmából
* Tevékenység gyurmával (markolás, lapítás, sodrás, csípés)

***Nagy csoport -Nagymozgás***

* Babzsák gyakorlatok (Egyensúlyozás fejen))
* Járás, kúszás, mászás padon („Gyorsan jár a csiga biga..”)
* Futás (Lassú és gyors váltakozása)
* Karikába ugrás oda-vissza („Előre meg hátra, jár a baba lába”)
* Guggolva járás („Ilyen nagy az óriás..”)
* Akadályok megkerülése az udvaron járművekkel vagy futva(„Fut, robog a kicsi kocsi”)
* Járás tojástartókon („Aki nem lép egyszerre…”)
* Különböző méretű labdák dobása, elkapása („Labda vagyok, repülök”)
* Célba dobás (Kosárba, felfüggesztett vödörbe)
* Járás kéz és lábformájú gumilapokon (Menjünk, menjünk, mendegéljünk..”)
* Mozgásos szerepjátékok (A gyerekek állat vagy tárgy mozgását utánozzák, béka-nyuszi ugrás, repülő mozgása)

***Nagy csoport –Finommotorika***

* Nyomdázás sablonra szivaccsal, parafadugóval (gyümölcs sablonok)
* Esernyő-sablon ragasztása krepp papír golyókkal
* Őszi kép ragasztása gyümölcs magokból (pld szilva)
* Süni ragasztása almamagból (sablonra-tüske)
* Tenyérlenyomatok (állatos képek részei)
* Gesztenye süni készítése
* Őszi fa dekorálása levél nyomdával
* Őszi fa dekorálása ragasztással (alma, körte színes papírból)
* Diófa dekoráció nyomdázás dióhéjjal)
* Bagoly készítése madártollakból
* Őszi esős kép festése ujjal és ecsettel
* Tölgyfa-makk festése

**Tél**

***Tipegő csoport –Nagymozgás***

* Mászás szőnyegen, papírcsíkon („Lassan jár a csiga biga..”)
* Bújócskázás alagútban („Dirmeg-dörmög a medve…”)
* Padgyakorlat-mászás („ez a lábam ez, ez, ez, jobban járja, mint emez…”)
* Szabad mozgás-Kiskocsik húzása, tologatása („Megy a kocsi fut..”)
* Séta-guggolás felváltva („1,2,3,4 te kis cipő hová mégy…”)
* Hempergés pléden(„Hull a hó hull a hó,lesz belőle takaró…”)
* Séta a hóban(„Ha-ha-ha havazik…”)
* „Vonatozás” („Megy a gőzös…”)
* Játék eszközök gyűjtése vödörbe (Télapó itt van….)

***Tipegő csoport-Finommotorika***

* Ujjfestés téli képre pöttyözéssel (hóesés)
* Télapó sablon festése ujjal
* Vatta ragasztása fenyőfára
* Hóember sablon dekorálása (szemek, gombok ragasztása)
* Farsangi bohóc, szemüveg díszítése ujjfestéssel
* Téli táj festése (Téli színek lenyomat)
* Farsangi kalap festése szivaccsal
* Hópelyhek ragasztása sötétkék színű papírra
* Kesztyű pöttyözése ujjfestéssel
* Nyomdázás karácsonyi csengőre
* Fenyőfa krumpli nyomdából

***Nagy csoport –Nagymozgás***

* Repülőgép utánzása (karok oldalsó középtartásban, lassú, gyors futás. ”repülőre ültem…”)
* Zenés mozgás, szabad tánc
* Babzsák gyakorlatok (két talp között megtartva, két tenyér között fej fölé emelve. ”Mérleg vagyok billegek…”)
* Kúszás alagútban(„Dér, durr december….”)
* Hógolyózás, hóember építése („Hull a hó, jaj de jó”)
* Asztal-szék gyakorlatok (Bújás. ”Bújj bújj medve…”)
* Kézfogással előre-hátra dőlés („Húzz-húzz engemet…”)
* Labdázás a szabadban („Száll a labda…”)
* Medvejárás („Dirmeg-dörmög a medve…”)

***Nagy csoport -Finommotorika***

* Madáretetőm készítés dobozból
* Télapó készítése papírgurigából ragasztással
* Mikulás csizma festése ecsettel
* Fenyőfa díszítés ragasztással
* Hóesés festése fültisztító pálcikával
* Farsangi bohóc ragasztása műanyag pohárra
* Sapka, sál festése ecsettel (száradás után dekor ragasztása)
* Nyúl, medve sablon színezése
* Bunda ragasztása medvére (barna krepp papírból)
* Madáretető sablonra kismadár ragasztása
* Karácsonyi csengő festése
* Ajándék sablonok színezése (Mit hoz a Télapó)
* Bagoly papírtányérból ragasztással
* Karácsonyfa zöld tenyérlenyomatból
* Mézeskalács –készítés, dekorálás ehető gyöngyökkel

**Tavasz**

***Tipegő csoport –Nagymozgás***

* Séta, guggolás („Sétálunk,sétálunk,egy kis dombra…”)
* Hempergés pléden
* Bújás házikóba („Bújj, bújj, zöld ág…”)
* Labdázás a szabadban („Megy a labda vándorútra…”)
* Állatok mozgásának utánzása („Nyuszi fülét hegyezi…”)
* Bújás asztal alatt („Lassan jár a csiga-biga..”)
* Labda gurítása alagútban („Gurul, gurul a labda…”)
* Virágok gyűjtése kosárba („Ibolya meg tulipán, gyönyörű szép valahán…”)
* Méhecske mozgásának utánzása („Dundi dongó lépeget…

***Tipegő csoport Finommotorika***

* Virágformájú nyomda krumpliból
* Virágzó fa ujjfestéssel (pöttyözés)
* Gyurmából virágok kiszúrása
* Tenyér vagy talp nyomat anyák napjára
* Tulipán festése ujjal
* Papírtojás festése szivaccsal
* Lepkeröptetés cérnaszálon
* Cseresznye és eper festése (felületfestés)

***Nagycsoport- Nagymozgás***

* Ugrálás a járdán, krétával felrajzolt ugróiskolában
* Egyensúlyozás padon sétálva, leugrás („Repülnek a madarak…”)
* Kiskocsik telepakolása, húzása („Megy a kocsi, fut a kocsi…”)
* Táncos lépések gyakorlása énekszóra, zenére („Hopp Juliska”)
* Menetelés gyors-lassú tempóban („Így mennek a huszárok…”)
* Tyúklépés, óriás lépés felváltva („aki nem lép egyszerre…”)
* Egyensúlygyakorlat, séta csákóval a fejen
* Nyuszi ugrás gyakorlása a fűben („nyuszi ül a fűben…”)
* Labda gurítás a padon, melynek a végén egy labda van

***Nagycsoport –Finommotorika***

* Virágsablon ragasztása krepp papír golyókkal
* Lepke festése ecsettel, száradás után pöttyök ragasztása
* Tavaszi virágok tenyérlenyomattal
* Húsvéti nyuszi sablon ragasztása vattapamaccsal
* Húsvéti tojás festése csipeszre erősített szivaccsal
* Tavaszi rét (Felület festés zölddel, virágok ragasztása
* Katica-méhecske cérnaszálon (röptetés)
* Anyák napi ajándékok készítése, becsomagolása (virágok hurkapálcán)
* Víz világnapja: hajó ragasztása arc-fotóval
* Föld világnapja
* Madarak és fák világnapja: Színes madársablonra szemek, tollak ragasztása
* Virágzó fa ragasztása (virág sablonokkal)

**Nyár**

***Tipegő csoport – Nagymozgás***

* Labdázás a szabadban (gurítás,rúgás)
* Homokozás, homokszórás „vízimalomba”
* Séta a fűben, homokban mezítláb
* Homok lapátolása kiskocsiba, talicskába
* A gólya és a béka (fogócska)
* Hempergés a fűben
* „Hajózás” (megy a hajó a Tiszán)
* Pancsolás, hajók, kacsák úsztatása terepasztalban („kis kacsa fürdik…”)
* Játék úszógumikkal, célba dobás labdával a gumi közepébe
* A fűben elrejtett játékbogarak összegyűjtése (pld: katica, pók…)

***Tipegő csoport –Finommotorika***

* Halacska *festése ujjal*
* Fagyi*: sablonra műanyag kupakok ragasztása*
* *Víz (*tenger*)*festése *kézzel(többféle kék színnel)*
* Halacskára *„pikkelyek „ragasztása*
* Pillangó *sablon ragasztása gyűrt papírral*
* Napraforgó*: szirmok ragasztása sárga papírból*
* Dinnye *festése ujjal (piros), fekete pöttyözés*

***Nagy csoport-Nagymozgás***

* Úszógumi gurítása, úszógumiba ülés, lépés oda-vissza
* Egyensúlyozó járás a homokozó szélén
* Labdadobás vízzel teli vödörbe
* Akadályok megkerülése motorral
* Állatok mozgásának utánzása
* Célba dobás babzsákokkal az udvaron
* Hullahopp karika gurítása
* Felállított karikákon átmászás a fűben
* Fűben-kavicson, homokon járás
* Ásás homokban, műanyag ásóval
* Szabad mozgás az udvaron, mezítláb a mászókán
* Strandlabda ütögetése

***Nagy csoport-Finommotorika***

* Tenger festése hullámvonalakkal
* Hajó sablonok ragasztása a „tenger –képre
* Napocska tányérlenyomattal
* Dinnye festése, pöttyök (magok, ragasztása, esetleg igazi magokkal)
* Fagyi készítése (műanyag tölcsérbe gyurma –gombócok)
* Terepasztalban hajó úsztatása
* Tó kacsákkal (tó festése ecsettel, kacsák ragasztása)
* Horgászat (papírhalak „kifogása” vödörből, házi készítésű horgászbottal)
* Halacskára fényes papír (alufólia) ragasztása
* Nyári öltözet, fürdőruha sablonok festése
* Úszógumi sablonra minta ragasztása

1. ***AZ INTÉZMÉNYEN BELÜLI ÉS MÁS INTÉZMÉNYEKKEL VALÓ EGYÜTTMŰKÖDÉS MÓDJA***

***Együttműködés a szolgáltatáson belül:***

* **Szakmai információáramlás – munkaértekezletek rendje:**

A bölcsőde vezető a nevelési év folyamán két alkalommal a munkatervben rögzített időpontban - szeptemberben és januárban - a két bölcsődei intézményegység szakdolgozói és technikai dolgozói részére munkaértekezletet szervez, melyen az intézményvezető is részt vesz.

A szakmai elakadások, aktuális problémák megbeszélésére bölcsődei intézményegységenként havi egy alkalommal szervezett munkaértekezleten nyílik lehetőség.

* **Szülőkkel való együttműködés, szülőkkel való kapcsolattartás formái:**

A szülőkkel való kapcsolattartásnak, tájékoztatásnak az alábbi formáit alkalmazzák a kisgyermeknevelők:

* családlátogatás
* beszoktatás
* beszélgetés, információszerzés a gyermek érkezésekor és hazaadásakor
* családi füzet
* szülői értekezletek
* szülőcsoportos foglalkozások
* családi délutánok

***Együttműködés a tágabb környezettel:***

A szakmai munka fejlődését, a tudásmegosztást, a jó gyakorlatok elterjedését biztosítja a bölcsődei ellátást nyújtó intézmények, szolgáltatók egymás közötti szoros együttműködése.

A törvényben meghatározott alaptevékenység keretében az intézmények közötti jelzőrendszer működtetésével a szociálisan rászoruló családok gyermekeinek megsegítésére törekszünk, mellyel célunk a gyermekek családban történő nevelkedésének elősegítése, veszélyeztetettségének megelőzése és megszüntetése.

Az intézményekkel való együttműködés segíti az ellátást igénybe vevő családok szükségleteihez, elvárásaihoz történő igazodást, ezáltal hozzájárul a bölcsődei ellátás fejlődéséhez, a szolgáltatás hatékonyabbá tételéhez.

* **Védőnői Szolgálat**

A bölcsődei ellátás Dr. Szarka Ödön Egyesített Egészségügyi és Szociális Intézmény általi működtetése a Védőnői Szolgálattal való szorosabb együttműködést biztosítja.

* **Bölcsődék-óvodák kapcsolata**

A Csongrádi Óvodák Igazgatósága tagóvodái és a bölcsődei intézményegységek között a szakmai kompetencia elismerésén alapuló együttműködés alakult ki. A gyermekek gondozását-nevelését ellátó szakemberek egymás munkája iránt érdeklődők, nyitottak. Olyan tartalmas kapcsolat fenntartására törekszünk, mely megkönnyíti a gyermekek bölcsődéből óvodába történő átmenetét.

* **Egyéb kapcsolatok:**

A kompetenciahatárok kölcsönös tiszteletben tartásával jól működő kapcsolatot tartunk fent mindazokkal a társintézményekkel és szakemberekkel, akikkel a családok kapcsolatba kerülnek/kerülhetnek, illetve akikkel a kapcsolat kialakítása a gyermekek egészséges fejlődése, fejlesztése szempontjából szükséges, különös tekintettel a korai fejlesztésre, gondozásra jogosult, valamint sajátos nevelési igényű gyermekek esetében

* Csongrád-Csanád Megyei Pedagógiai Szakszolgálat Csongrádi Tagintézménye,
* Csongrádi Járási Hivatal Hatósági, Szociális és Gyámügyi Osztály,
* Csongrád Városi Önkormányzat
* Piroskavárosi SZCSGYI,
* házi gyermekorvosok,
* Gazdasági Ellátó Szervezet.

1. ***A FELADATELLÁTÁS SZAKMAI TARTALMA, MÓDJA, A BIZTOSÍTOTT SZOLGÁLTATÁSOK FORMÁI, KÖRE, RENDSZERESSÉGE, A GONDOZÁSI, NEVELÉSI, FEJLESZTÉSI FELADATOK JELLEGE, TARTALMA, MÓDJA***

***A bölcsődei nevelés feladatai:***

* **A családok támogatása, annak erősségeire építve a szülői kompetencia fejlesztése**

A bölcsődei ellátást nyújtó intézmény, szolgáltató, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. **Bölcsődénkben a család erősségeinek megismerése, támogatása a pozitívumok kiemelésével valósul meg.**

A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő, mint szakember, szaktudására, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.

* **Egészségvédelem, az egészséges életmód megalapozása**

A kisgyermeknevelők feladata a kisgyermek fejlődésének nyomon követése, dokumentálása, támogatása, a harmonikus testi és lelki fejlődéséhez szükséges egészséges és biztonságos környezet megteremtése.

A primer szükségletek egyéni igények szerinti kielégítése a gondozási helyzetekben valósul meg. **A rugalmas, a kisgyermekek életkorához, egyéni fejlettségi szintjéhez és az évszakhoz igazodó napirenddel biztosítjuk az életkornak megfelelő változatos és egészséges táplálkozást, a játék, a mozgás, a szabad levegőn való aktív tevékenység és pihenés feltételeit**. Az egészséges életmód, az egészségnevelés érdekében törekszünk az alapvető kultúrhigiénés szokások kialakítására.

A prevenciós feladatok megvalósítása érdekében **együttműködünk a bölcsőde orvosával, a dietetikussal, a Pedagógiai Szakszolgálat szakembereivel.** Preventív céllal került kialakításra a nagymozgások gyakorlásához, különféle mozgásfejlesztéshez szükséges eszközökkel felszerelt **tornaszoba és a só szoba**.

* **Az érzelmi és társas kompetenciák fejlesztése**

A biztonságot nyújtó nevelői magatartás magában foglalja a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődébe kerülése több lehetőséget teremt a társas kapcsolatok megtapasztalására. Az együttlét helyzetei az én érvényesítés, a tolerancia, az empátia gyakorlásának színterei, amelyek hozzájárulnak az érzelmi és társas kompetenciák fejlesztéséhez. Különös figyelmet fordítunk a sajátos nevelési igényű és a hátrányos helyzetű gyermekek társas és érzelmi kompetenciáinak fejlesztésére.

**A kisgyermeknevelőknek törekedni kell az együttélés szabályainak elfogadtatására, a mások iránti nyitottság megőrzésére.** A kisgyermeknevelő **feladata a kisgyermekek beszédkészségének fejlesztése érdekében az ingerekben gazdag, tiszta nyelvi környezet biztosítása.** A kommunikációs kedv felkeltése és fenntartása érdekében a kisgyermeknevelők **a bölcsődei nevelés-gondozás minden helyzetében, mondókákat, énekeket, verseket, meséket közvetítenek.**

Különös figyelmet fordítunk a korai fejlesztésre, gondozásra, valamint a sajátos nevelési igényű és a hátrányos helyzetű gyermekek társas és érzelmi kompetenciáinak fejlesztésére, a szülők támogatására, szükség esetén más segítő szakemberek bevonásával is.

* **A megismerési folyamatok fejlődésének segítése**

A kisgyermek érdeklődésének erősítése a játékos felfedezés és a cselekvéses tanulás lehetőségeinek megteremtése a kisgyermeknevelő aktív részvételével és a megfelelő környezet kialakításával történik. A bölcsődei nevelés-gondozás helyzeteiben a szakember ismeretet nyújt, segíti a tájékozódást, a tapasztalatok és élmények feldolgozását.

**A kisgyermek igényeihez igazodó közös tevékenység során** szerepet kap az élmények, viselkedési és helyzetmegoldási minták nyújtása, az önálló próbálkozás és a kreativitás támogatása. **Az önálló választás és a döntési képesség kialakulását bátorító, ösztönző nevelői magatartással segítik a kisgyermeknevelők.**

***A bölcsődei nevelés főbb helyzetei***

Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítése, a gyermek pozitív önállósági törekvéseinek, önértékelésének erősítése.

* ***Tanulás***

A teljesítményelváráshoz kötött, erőltetett ismeretgyarapításnak a bölcsődei ellátást nyújtó intézményben, szolgáltatónál nincs helye. A bölcsődei nevelés területén **a tanulás fogalmát a lehető legtágabban értelmezzük.** Tanulás, minden olyan tapasztalat-, illetve információszerzési folyamat, amely tartós változást idéz elő a viselkedésben, illetve a gondolkodásban, valamint elősegíti, hogy a gyermek megismerje önmagát és környezetét. **A tanulás a gyermek korából és fejlettségéből adódó tevékenységekbe ágyazottan történik.**

A tanulás legfontosabb irányítója a személyes kíváncsiság, az érdeklődés.

A kisgyermekkori tanulás színterei a természetes élethelyzetek: a gondozás és a játék, a felnőttel és a társakkal való együttes tevékenység és a kommunikáció. A tanulás formái az utánzás, a spontán játékos tapasztalatszerzés, a kisgyermeknevelő-gyermek interakcióból származó ismeretszerzés és szokáskialakítás. A kisgyermeknevelőnek a sajátos nevelési igényű gyermekek esetében szem előtt kell tartania, hogy náluk más jellegű és hosszabb időt vesz igénybe a tanulási folyamat.

A beszéd a kisgyermekkori tanulás nagyon fontos eleme. A kommunikatív képességek fejlődésének feltételei a biztonságos és támogató környezetben zajló felnőtt-gyermek és gyermek-gyermek interakciók. Figyelembe kell venni azoknak a gyermekeknek a nyelvi szükségleteit, akiknek nem a magyar az anyanyelvük.

* ***Gondozás***

**A gondozás bensőséges interakciós helyzet a kisgyermeknevelő és gyermek között, amelynek elsődleges célja a gyermek fizikai, testi szükségleteinek maradéktalan kielégítése.**

A személyes és a szociális kompetenciák kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a felnőtt megerősítéssel, dicsérettel jutalmazza, ami növeli az együttműködési kedvet. A gondozási helyzetekben sem érvényesülhet teljesítményelvárás. Lényeges, hogy elegendő idő álljon rendelkezésre, mivel az egyes mozzanatok megtanulása gyakorlást igényel. A felnőttel való kommunikáció érzelmi töltése, a kisgyermeknevelőnek a gyermekről adott jelzései kihatnak az önelfogadásra, a személyiség egészséges alakulására.

A gondozás minősége jelentős mértékben befolyásolja a szokások kialakulását és az önállósodás folyamatát, ezért erre nagy gondot fordítanak a kisgyermeknevelők.

* **Fürdőszobai gondozás (mosakodás, öltözködés, szobatisztaságra nevelés)**

A fürdőszobában használatos eszközök mennyiségét, minőségét a kisgyermeknevelők minden nap ellenőrzik. Gondozási egységenként kerül kialakításra az öltözködés és a fürdőszoba használatának rendje, a gyermekek egyéni szükségleteit figyelembe véve.

**A szobatiszta gyermek** önállóan vetkőzik, használja a WC-t, felöltözik, majd lehúzza. Kezet mos, törölközik, majd az egész alakos tükörnél megfésülködik.

**A pelenkát viselő önállóságra törekvő gyermek** a pólyázó előtt állva lehúzhatja nadrágját, a kisgyermeknevelő leveszi pelenkáját, törlőkendővel megtörli ülepét, majd felajánlja neki a WC használatát. Ezután a pólyázón vagy álló helyzetben bepelenkázza. Pelenkacsere után – a kisgyermeknevelő rendbe rakja, fertőtleníti a pólyázót, tiszta pelenkát tesz rá - mindketten kezet mosnak, törölköznek, majd a gyermek az egészalakos tükörnél megfésülködik.

**A szobatisztaságra nevelés** során a kisgyermeknevelők megfelelő támogatást nyújtanak a kisgyermekek számára, lehetőséget biztosítva a szükség szerinti gondozásra, felkínálva a bili vagy WC választásának lehetőségét.

**Pelenkát viselő gyermeknél** a kisgyermeknevelő a pelenkát leveszi, tépőzárral összezárja, törlőkendővel megtisztogatja az ülepét, majd a tiszta pelenkát feladja. Ha már tud állni a gyermek, a pólyázó elé állítja, és ott húzza fel a nadrágját. A pólyázót fertőtleníti. Mindketten kezet mosnak, törölköznek, a gyermek megfésülködik. A kisgyermeknevelő a gyermek fejlettségének megfelelő segítséget nyújt. Ha nagyon vizeletes a gyermek a kisgyermeknevelő levetkőzteti és lemossa, mint a székletes gyermeket.

**Székletes gyermeknél** a kisgyermeknevelő a fürdőkádba pelenkát készít, a vizet megnyitja. A pólyázóra textilpelenkát, eldobható pelenkát, krémet, törlőkendőt készít. A gyermek nadrágját lehúzza, a pólyázón a pelenkát kibontja, tépőzárral összezárja, szükség esetén törlőkendőt használ, majd a badellába dobja. A pólyázón kiterített pelenkával a gyermeket a kádhoz viszi, a pelenkával lemossa, majd szappanozza és lemossa a gyermeket. Az előkészített száraz pelenkával visszaviszi a pólyázóra, szárazra törli, bepelenkázza. Ha már tud állni a gyermek a pólyázó elé állítva húzza fel a nadrágját. Mindketten kezet mosnak, törölköznek, a gyermek megfésülködik. A kisgyermeknevelő a pólyázót és kádat fertőtleníti.

**Udvarra történő öltözködés** előtt a technikai dolgozó az udvari játékokat kikészíti, a kisgyermeknevelő az öltözőben előkészíti 2-3 kisgyermek ruháját vagy a csoportszobába hozza. Gondozási sorrendben, a gyermekek fejlettségi szintjének megfelelően segíti, felügyeli a gyermekek öltözködését. a gyermek önálló kezdeményezéseit elismeri, megdicséri. Az öltözködési idő alatt a technikai dolgozók bevonásával biztosítjuk a csoportszobában és az udvaron a gyermekek folyamatos felügyeletét.

* ***Alvás, pihenés***

A bölcsődénkbe járó kisgyermekek számára külön ágy és ágynemű biztosításával teremtjük meg a **nyugodt alvás feltételeit**. Alkalmazkodunk a gyermekek egyéni alvási szokásaihoz (cumi, megszokott kendő, kedvenc maci).

A kisgyermeknevelők mindig a gyermekek mellett maradnak, a síró gyermeket megnyugtatják.

* ***Levegőzés***

**Tavasztól őszig a nap nagy részét a játszóudvaron töltik a gyerekek**. Nyáron a veszélyes ultraibolya sugarak ellen árnyékolóval és igény szerint napozókrémmel védekezünk. A nagy melegben párakapuk segítségével frissülnek fel a gyerekek.

A levegőztetés fokozása érdekében az udvari mozgásos tevékenységet **télen is beiktatjuk a napirendbe.**

* ***Étkezés***

**Az étkeztetést a korszerű csecsemő- és kisgyermek táplálási elveket figyelembe véve biztosítjuk bölcsődéseink számára.** **Bölcsődénk saját főzőkonyhával rendelkezik.** Kiemelt figyelmet fordítunk arra, hogy a táplálék mennyiségileg elegendő és minőségileg helyes összetételű, biztonságos, a higiénés követelményeknek megfelelő, megfelelő konyhatechnikai eljárásokkal elkészített, változatos, idényszerű és élvezhető legyen.

Reggeli:

A kisgyermeknevelő a korán érkező gyerekekkel kezet mos, közben társa felügyeli a gyermekeket. Megkóstolja a reggelit, szalvétát használ. Asztalonként terít. Az önálló gyermekeket egyszerre hívja asztalhoz, a segítséget igénylőket egyesével. Szükség szerint előkét köt. Személyre szólóan, az egyéni igényeket figyelembe véve tálal, jó étvágyat kíván. Étkezés közben figyelemmel kíséri a gyermekek szükségleteit, az ételt pótolja. Étkezés közben családias hangulatot teremt, ismeretek nyújt, helyes szokásokat közvetít, figyelve arra, hogy ne vonja el a gyermekek figyelmét. A reggeli utáni játéktevékenységet úgy irányítja, hogy amíg nincs összetakarítva a gyerekek ne játszanak ott.

Tízórai:

A kisgyermeknevelő előkészít és vagy az asztalnál, folyadék esetén, és ha a gyermekek nagyon elmélyülten/illetve az udvaron játszanak, akkor játék közben kínálja meg őket folyadékkal. A tízórait követően szalvétát használnak.

Ebéd:

Az asztalok megterítése és az étel kínálása megegyezik a reggeliztetés gyakorlatával. Az étkezés befejezése után a gyermek segítséggel vagy önállóan megkeresi az ágyát.

* ***Játék***

A játék a gyermekkor legfontosabb tevékenysége, ami segít a világ megismerésében és befogadásában, elősegíti a testi, értelmi, érzelmi és szociális fejlődést. A kisgyermeknevelő a játék feltételeinek (megfelelő hangulat, hely, idő, eszközök) biztosításával és nevelői magatartásával támogatja az elmélyült, nyugodt játéktevékenységet, a kreativitást. A kisgyermeknevelő a gyermek igényeitől és a helyzettől függően kezdeményez, esetenként mintát nyújt, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok alakulására. A kisgyermeknevelővel, a többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

**A nyugodt, biztonságos játéktevékenység biztosításához egészségügyi, pedagógiai, és esztétikai szempontok figyelembe vételével alakítjuk a tárgyi környezetet.** Játékidő alatt a **kisgyermeknevelők kommunikációja személyre szóló. Negatív helyzetekben** kisgyermeknevelőink **tárgyilagosak**, a gyermek cselekedetét és nem a gyermeket bírálják. A megbántott gyermeket megvigasztalják, a konfliktushelyzetet okozó helytelen viselkedését jelzik felé.

* ***Mozgás***

A csecsemő- és kisgyermekkor az alapvető mozgásformák kialakulásának és fejlődésének időszaka. A kisgyermekek mozgásigénye rendkívül nagy, számukra örömforrás a mozgás. Ezért **a szobában és az udvaron is biztosítjuk a minél nagyobb mozgásteret, a mozgásfejlesztő játékokat.** A játékeszközökkel szemben elvárás, hogy felkeltsék az érdeklődést, fenntartsák a mozgásaktivitást és használatuk biztonságos legyen.

**Különös figyelmet fordítunk a környezet balesetmentességére** és a veszélyforrások kiküszöbölésére. **Csecsemők számára védett mozgásteret biztosítunk** hempergő, elkerített szobasarok kialakításával.

A nagymozgásos játékokra a szabadban, az udvaron és a teraszon több lehetőség nyílik, mint a szobában. A benti nagymozgásos játékokkal felszerelt tornaszoba változatos mozgásra biztosít lehetőséget a kisgyermekeknek.

A mozgásfejlesztő eszközök használata során a kisgyermekek szabadon próbálhatják, végezhetik az egyes mozgásformákat, fejlődik mozgáskoordinációjuk, harmonikussá válik a mozgásuk. Az önállósági törekvések támogatása során a gondozási műveletekben való aktív részvétel lehetőséget ad a praktikus mozgások gyakorlására, finomítására.

* ***Mondóka, ének***

A bölcsődei ellátást nyújtó intézményben sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a kisgyermeknevelő ének- és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés. A kisgyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmeket kelt, örömélményt, érzelmi biztonságot ad a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segítik az anyanyelv, a zenei anyanyelv elsajátítását, a személyiség fejlődését, hozzájárulnak a kisgyermek lelki egészségéhez, valamint a csoportban a derűs, barátságos légkör megteremtéséhez. A zenei nevelés eredményes megvalósítása lehetőséget nyújt a kisgyermek további zenei fejlődésére.

**A kisgyermeknevelők feladatuknak tekintik, hogy a bölcsődénkbe járó kisgyermekek zenei érdeklődését felkeltsék, érzelmeiket gazdagítsák, megismertessék a gyermekeket a magyar mondókákkal, énekes játékokkal, fejlesszék ritmusérzéküket, biztosítsák a csoport jó hangulatát.**

* ***Vers, mese***

A vers, mese nagy hatással van a kisgyermek érzelmi és értelmi fejlődésére (ezen belül a beszéd, a gondolkodás, az emlékezet és a képzelet fejlődésére), valamint a szociális fejlődésre. A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így egyszerre feltétele és eredménye a kisgyermek alapvető érzelmi biztonságának. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. A közös mesélés élménye segíti az aktív szókincs kialakulását és a világról való ismeretek megszerzését.

A bölcsődei ellátást nyújtó intézményben a népi és az irodalmi műveknek egyaránt helye van.

**A helyzetek alakítását, alakulását a kisgyermeknevelők a gyermekek pillanatnyi érzelmi állapotához és ebből fakadó igényeihez igazítják.**

* ***Alkotó tevékenységek***

Az öröm forrása maga a tevékenység - az érzelmek feldolgozása és kifejezése, az önkifejezés -, nem annak eredménye. **A kisgyermeknevelő feladata a tárgyi feltételek és elegendő idő biztosítása, az egyes technikák, eszközhasználat megmutatása, a kisgyermek pillanatnyi igényének megfelelő technikai segítségnyújtással az alkotókedv ébrentartása.**

A kisgyermek alkotásának elismerésével és megbecsülésével a kisgyermeknevelő segíti az alkotó tevékenységek iránti érdeklődés fenntartását és az alkotásból fakadó öröm személyiségfejlődésre gyakorolt pozitív hatásainak érvényesülését. A leggyakoribb alkotó tevékenységi formák a bölcsődei ellátást nyújtó intézményben, szolgáltatónál: nyomhagyó eszközök használata, firkálás, gyurmázás, ragasztás, gyűrés, tépés, ujjfestés vagy vastag ecsettel festés.

**A kisgyermeknevelők feladata a korcsoportnak megfelelő manuális eszköztár összeállítása, rendszeres frissítése. A tevékenység közben a kisgyermeknevelő szabályokat közvetít, ismeretek nyújt, lehetőséget biztosít a beszélgetésre, az élmények feldolgozására. Jó időben az udvaron történő alkotó tevékenység feltételeit biztosítjuk.**

* ***Egyéb tevékenységek***

Ezek a tevékenységek valamilyen élethelyzet közös előkészítéséhez és megoldásához, a környezet aktív megismeréséhez, az egymásról és a környezetről való gondoskodáshoz kapcsolódnak (pl. babafürdetés, viráglocsolás, őszi falevelek gereblyézése, karácsonyi süteményszaggatás, gyümölcssaláta készítése stb.). Az öröm forrásai az „én csinálom” élményének, az együttességnek, a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenykedés nem lehet feladat. Ezek a helyzetek lehetőséget nyújtanak az együttműködésre, a feladatok megosztására, ok-okozati összefüggések felfedezésére, megértésére.

* ***Ünnepek***
* **Farsang:** a gyermekek jelmezbe öltöztetése, közös tánc, fánksütés
* **Húsvétra hangoló tavaszi és őszi családi délutánok:** a bölcsődei ellátásban részesülő gyermekek, szüleik, nagyszüleik és testvéreik részvételével az ünnepkörhöz kapcsolódó alkotó sarkokkal, az ünnephez kapcsolódó süteménykészítéssel töltünk együtt egy vidám délutánt.
* **Gyermeknap:** változatos programokkal várjuk késő délutánig a gyermekeket és szüleiket közös játékra.
* **Búcsú a Mesevártól:** a bölcsődéskor lezárásának ünnepe.
* **Állatok világnapja:** állatsimogató
* **Mikulásváró délelőtt:** a gyermekekkel közös éneklés, mese, játék.
* **Adventi mézeskalácssütés:**szülőkkel közös mézessütés és díszítés
* ***Intézményen kívüli program***
* **„Gólya viszi a fiát” biciklitúra:** minden év júniusában a Tisza gáton át elbiciklizünk a Gátőr házhoz, ahol a gyermekeket állatsimogató, friss gyümölcs várja. Majd a Belvárosi kézműves házak valamelyikének udvarán egy közös uzsonnával kipihenve a „túra” fáradalmait napestig tartó szabadtéri játékkal zárjuk a programot.

***A bölcsődei nevelés megvalósításának sajátos feltételei***

* **„Saját kisgyermeknevelő”- rendszer**

A kisgyermeknevelő a bölcsődei nevelés szakembere, aki személyiségével, nevelői attitűdjével mintát jelent a családok és a gyermekek számára egyaránt.

A „saját kisgyermeknevelő”- rendszer **a biztonság és a stabilitás megteremtésének szabályán alapul.** A csoport vagy a csoport gyermekeinek egy része tartozik közvetlenül egy kisgyermeknevelőhöz. A „saját kisgyermeknevelő” szoktatja be a gyermeket a bölcsődébe, és a bölcsődébe járás egész időtartama alatt ő a kisgyermek nevelője (felmenőrendszer). Ő kíséri figyelemmel a kisgyermek fejlődését, tartja számon az egyes fejlődési állomásokat, vezeti az ehhez kapcsolódó szakmai dokumentációt és felelősséggel tartozik a rábízott gyermekekért.

A „saját kisgyermeknevelő”- rendszerben több figyelem jut minden gyermekre, számon lehet tartani a gyermekek egyéni igényeit, problémáit, szokásait, elsősorban a „saját kisgyermeknevelő” segíti át őket a bölcsődei élet során adódó nehézségeken.

* **Gyermekcsoportok szervezése**

A bölcsődei ellátást nyújtó intézményben, szolgáltatónál a gyermekcsoport létszáma jogszabály által meghatározott. Az előírtnál magasabb csoportlétszám nem fogadható el, mivel a minőségi bölcsődei nevelést az életkornak és a sajátos igényeknek megfelelő felnőtt-kisgyermek arány garantálja.

A bölcsődei nevelés alapelveinek megfelelően a kisgyermek a bölcsődébe járás teljes időtartama alatt ugyanabba a gyermekcsoportba jár. Életkor szerint homogén és vegyes csoportok egyaránt előfordulnak. A szakmai elveknek megfelelőbb az életkor szerinti homogén csoport, mert a gyermekek közötti nagy egyéni különbségek kezelése homogén csoportban sem könnyű feladat és a vegyes korcsoport előnyei a bölcsődés korban kevésbé érvényesülnek, mint a későbbi életszakaszokban.

**Bölcsődénkben 12-14 fős csoportokat működtetünk életkor szerint homogén és vegyes csoportok egyaránt előfordulnak. A vegyes csoportokban törekszünk arra, hogy a saját kisgyermeknevelő rendszert figyelembe véve a kisgyermeknevelők saját gyermekei életkor szerint homogén csoportot alkossanak.**

* **Tárgyi feltételek**

A kisgyermeket körülvevő tárgyi környezetet - a bölcsődei ellátást nyújtó intézmény, szolgáltató épületét, játszóudvarát és egyéb helyiségeit -, a jogszabályi és szakmai előírások, a csoportokba járó kisgyermekek létszáma, életkora, igényei alapján úgy kell kialakítani, hogy az biztonságos legyen és a bölcsődei nevelés megvalósítását szolgálja.

A bölcsőde épülete pavilonos rendszerű. A kisgyermekek ellátása két pavilonban összesen 4 csoportszobában (gyermekenként min. 3 m2/fő) történik. Csoportszobáink és a hozzájuk tartozó kiszolgáló helyiségek – gyermekfürdőszoba, gyermeköltöző, babakocsi tároló) lehetővé teszik a gyermekek egészséges és biztonságos körülmények közötti ellátását, nevelését, pihenését, öltözését, tisztálkodását, étkezését, továbbá megfelelnek a közegészségügyi előírásoknak, a tűzvédelmi, egészségvédelmi és munkavédelmi követelményeknek.

A gyermekek ellátását biztosító eszközök jó minőségűek, fertőtleníthetők, a gyermekek életkorához és testméretéhez igazodók.

A gyermekek szabad levegőn tartózkodását a játszóudvar és fedett terasz biztosítja.

A gyermekcsoportok játékkészletének kialakítása a gyermekek létszámának, életkorának megfelelően történik (alapjátékok, mozgásfejlődést segítő játékok, gyakorló játékok, szimbolikus játékok, szerepjátékok, építő-konstruáló játékok, bábozás eszközei, énekes játékok, beszédfejlődést segítő játékok, értelmi képességeket és kreativitást fejlesztő eszközök, alkotó tevékenységek eszközei, környezet megismerését segítő eszközök).

A felnőttek munkavégzéséhez szükséges helyiségek és eszközök biztosítottak. A dolgozók munkaruha juttatását az intézmény biztosítja.

* **Napirend**

A jól szervezett, folyamatos, ugyanakkor rugalmas napirend a kisgyermekek igényeinek, szükségleteinek kielégítését, a nyugodt, kiszámítható, folyamatos gondozás feltételeit, annak megvalósítását biztosítja, megteremtve a biztonságérzetet, a kiszámíthatóságot, az aktivitás és az önállósodás lehetőségét. A napirenden belül az egyes kisgyermek igényeit úgy kell kielégíteni, hogy közben a csoport életében is áttekinthető rendszer legyen, a gyermekek tájékozódhassanak a várható eseményekről, kiiktatódjon a felesleges várakozási idő. Ez egyben a csoport belső nyugalmát is biztosítja.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők is. A napirend kialakításának további feltételei a személyi állandóság („saját kisgyermeknevelő”-rendszer), a tárgyi feltételek, a jó munkaszervezés, a bölcsődei dajkával való összehangolt munka, a kisgyermekek otthoni életének, életritmusának lehetőség szerinti figyelembevétele.

***Családok támogatásának módszerei és lehetőségei***

A családok támogatása a családban hatékonyan működő erőforrások felkutatására és ezen erőforrások eredményes működtetésére irányul, mely hozzájárul a család szocializációs funkciójának minél szélesebb körű kibontakozásához. Ez a megközelítés szem előtt tartja a családi nevelés elsődlegességét, a bölcsődei ellátás családi nevelésre való épülését. A kapcsolattartásnak, tájékoztatásnak több formája van, mindegyik más-más szerepet tölt be, ezért célszerű párhuzamosan minél többet alkalmazni belőlük.

* **A családlátogatás**

A családlátogatás célja a családdal való kapcsolatfelvétel, a kisgyermek és a szülők otthoni környezetben való megismerése. Az első családlátogatásra **a beszoktatás megkezdése előtt**, a kisgyermek ébrenléti idejében **kerül sor**. A családlátogatás során **lehetőséget nyújtunk arra is, hogy a szülő bővebben informálódjon a bölcsődei életről, jobban megismerje azokat a kisgyermeknevelőket, akikre gyermekét bízza.** A családlátogatás fontos színtere a bizalmi kapcsolat megalapozásának, ami feltétele a későbbi jó együttműködésnek. Ha más mód nincs, a megfelelő szabályok betartásával személyes beszélgetésre is sor kerülhet.

* **Beszoktatás (adaptáció) - szülővel történő fokozatos beszoktatás**

**A beszoktatás során a családdal való együttműködést helyezzük előtérbe, lehetőséget biztosítva a fokozatos beszoktatásra.** A szülővel történő fokozatos beszoktatás a családdal való együttműködést helyezi előtérbe. Az anya, az apa vagy más családtag jelenléte biztonságot ad, segíti a kisgyermeknevelő és a gyermek között az érzelmi kötődés kialakulását, ezzel a gyengéd átmenetet, az új környezethez való alkalmazkodást. A szülővel történő fokozatos beszoktatás folyamata során a kisgyermeknevelő tovább építi a bizalmi kapcsolatot, a szülő információt nyújt a bölcsődei nevelés tartalmáról és a kisgyermekfejlődés sajátosságairól.

* **Napi kapcsolattartás**

A napi kapcsolattartás célja a rövid, kölcsönös informálás a kisgyermek érzelmi állapotáról, hangulatáról, az őt érintő napi történésekről, változásokról. Az egyéni igények, kérések megfogalmazására is ezen alkalmakkor kerül sor. Az interakciós helyzetet a pozitív hangvétel jellemzi, de a negatív eseményekről is tényszerű tájékoztatás történik, a szakmai etikai szabályoknak és az időkereteknek megfelelően.

* **Egyéni beszélgetés**

Az egyéni beszélgetés a kisgyermek fejlődéséről szóló részletes, kölcsönös tájékozódást vagy a hosszabb megbeszélést igénylő kérdések, nevelési problémák közös átgondolását szolgáló találkozási forma. Kezdeményezheti a szülő, a kisgyermeknevelő, a bölcsődevezető. A szakmai kompetencián túlmenő kérdésben kérhető egyéb szakember közreműködése.

* **A szülőcsoportos beszélgetések**

A szülőcsoportos beszélgetések a bölcsődei nevelési évenként legalább három alkalommal szervezett tematikus beszélgetések a csoportba járó kisgyermekek szüleit foglalkoztató aktuális nevelési témákról. A csoportos beszélgetéseket a kisgyermeknevelők vezetik, a szülőkkel kialakított partneri viszonyra építve. A problémák megosztása, egymás meghallgatása segíti a szülői kompetenciaérzés megtartását. Lehetőség van az egymástól hallott helyzetkezelési módok továbbgondolására, ezáltal a saját viselkedésrepertoár bővítésére. A kisgyermeknevelőktől kapott indirekt megerősítések befolyásolhatják a szülők nevelési szokásait.

**Bölcsődénkben nevelési évenként 2 alkalommal szervezünk szülőcsoportos beszélgetést a szülőket érintő, foglalkoztató témában.**

* **Szülői értekezlet**

Bölcsődén belül a szülői értekezlet a szülők általános és az adott gyermekcsoportra vonatkozó tájékoztatását, valamint a gyermekeket érintő, a szülőkkel közösen meghozandó döntések elősegítését szolgálja. **Egy nevelési éven belül három alkalommal szervezünk szülői értekezletet** (beszoktatások előtt, a beszoktatásokat követően és a nevelési év vége felé), de a bölcsődét, vagy az adott gyermekcsoportot érintő különleges helyzetekben rendkívüli szülői értekezlet összehívására is sor kerülhet.

* **Indirekt kapcsolattartási formák**

Az indirekt tájékoztatási formák jól kiegészítik a direkt kapcsolattartási formákat. Az írásbeli tájékoztatók, hirdetőtáblák, honlap, szórólap, közösségi oldalakon való megjelenések lehetőséget adnak az ismeretterjesztésre.

***Alapellátáson túli szolgáltatások:***

A bölcsőde nyitvatartási idejében heti rendszerességgel Játszócsoport működik intézményünkben, melyen a városban élő kisgyermekes családok ingyenesen vehetnek részt.

1. ***AZ ELLÁTÁS IGÉNYBEVÉTELNEK MÓDJA***

**A bölcsődei ellátás igénybevétele önkéntes,** az ellátást igénylő/kérelmező szülője/törvényes képviselője kérelmére történik.

Csongrád Város Önkormányzata Képviselő-testülete „A személyes gondoskodást nyújtó gyermekvédelmi alapellátások formáiról, azok igénybevételéről és fizetendő térítési díjakról” szóló többször módosított 15/2015.(VI. 19.) önkormányzati rendelete 4. §- a alapján: „A személyes gondoskodás formáinak igénybevételére irányuló kérelmet Bölcsődei ellátás esetén a Dr. Szarka Ödön Egyesített Egészségügyi és Szociális Intézmény vagy az általa megbízott személynél lehet előterjeszteni”

A szakmai vezető **jelentkezési lapot tölt ki,** melyen rögzíti a gyermek és a szülő/törvényes képviselő adatait, továbbá hogy az ellátást mely időponttól igénylik. **Tájékoztatja** a szülőt/törvényes képviselőt a házirendről, a beszoktatás módjáról, az intézmény által nyújtott szolgáltatásokról, a fizetendő térítési díj összegéről és az étkezési térítési díj csökkentése érdekében igénybe vehető támogatások formáiról, a panaszkezelés módjáról.

A gyermek bölcsődébe történő felvételét a szülő hozzájárulásával kezdeményezheti a területi védőnő, a házi gyermekorvos, a szociális illetve családgondozó, a gyermekjóléti szolgálat továbbá a gyámhatóság.

**A gyermek bölcsődébe történő felvételéről az intézményvezető telefonon vagy írásban értesíti a kérelmező szülőjét/törvényes képviselőjét.** Az ellátás igénybevételének elutasítása esetén a kérelmező szülőjét/törvényes képviselőjét az intézményvezető írásban értesíti.

A gyermekjóléti alapellátások **igénybevételének megkezdése előtt** az intézményvezető a kérelmező szülőjével/törvényes képviselőjével írásban **megállapodást köt.**

**A megállapodás tartalmazza:**

1. az ellátás kezdetének időpontját,
2. az intézményi ellátás időtartamát,
3. a gyermek számára nyújtott szolgáltatások és ellátások tartalmát, módját,
4. a térítési díj megállapítására és megfizetésére vonatkozó szabályokat,
5. az ellátás megszüntetésének módját,
6. a gyermek és törvényes képviselője személyazonosító adatait
7. az ellátásra jogosult gyermek törvényes képviselője nyilatkozatát a Gyvt. 33. § (2) bekezdésében meghatározott tájékoztatás megtörténtéről.
8. ***A GYERMEKJÓLÉTI SZOLGÁLTATÓ INTÉZMÉNY SZOLGÁLTATÁSÁRÓL SZÓLÓ TÁJÉKOZTATÁS HELYI MÓDJA***

* **Házirend:** A házirendbe foglalt előírások célja biztosítani bölcsődei gondozás-nevelés törvényes és zavartalan működését.

**Tartalma:**

* **Az intézmény adatai**
* **A bölcsőde nyitva tartása, a gyermekek, fogadásának és elvitelének szabályai**
* **A gyermekek által a bölcsődébe hozott dolgok tárolási szabályai**
* **A gyermekek egészségi állapotára vonatkozó szabályok, a gyermekek egészségvédelme**
* **A távolmaradás jelzésének formái**
* **A térítési díj befizetésének rendje**
* **Az étkezés lemondásának feltételei**
* **A szülők és kisgyermeknevelők kapcsolattartásának formái**
* **A bölcsődei felvétel rendje**
* **Érdekképviseleti Fórum működése**
* **Intézményi weboldal:** www.csongradrendelo.hu
* **Fenntartói weboldal:** [www.csongrad.hu](http://www.csongrad.hu)
* **Napi kapcsolattartás**: a napi kapcsolattartás célja a rövid, kölcsönös informálás a kisgyermek érzelmi állapotáról, hangulatáról, az őt érintő napi történésekről, változásokról.
* **Egyéni beszélgetés**: a kisgyermek fejlődéséről szóló részletes, kölcsönös tájékozódást vagy a hosszabb megbeszélést igénylő kérdések, nevelési problémák közös átgondolását szolgáló találkozási forma.
* **Családi füzet:** feladata a szülők és a kisgyermeknevelők tájékoztatása. Tartalmazza a gyermek adatait, a szülők adatait, elérhetőségeit, a gyógyszer és ételérzékenységet. A kisgyermeknevelők 1 éves korig havonta, 3 éves korig 3 havonta, majd 3 éves kor után félévente tájékoztatják a szülőt gyermeke fejlődéséről.

1. ***AZ IGÉNYBE VEVŐK ÉS A SZEMÉLYES GONDOSKODÁST VÉGZŐ SZEMÉLYEK – KISGYERMEKNEVELŐK - JOGAINAK VÉDELMÉVEL KAPCSOLATOS SZABÁLYOK***

Az ellátást igénybe vevő **gyermeknek joga van**:

* a szolgáltatásokat teljes körűen igénybe venni, egyéni bánásmódban részesülni,
* minden fontos kérdésben a tájékoztatáshoz, adatai védelméhez, a nyilvántartásba, dokumentumokba való betekintéshez,
* személyes adatai védelméhez, magánéletével kapcsolatos titokvédelemhez,
* segítséget kapjon a saját családjában történő nevelkedéséhez, személyiségének kibontakoztatásához, a fejlődését veszélyeztető helyzet elhárításához, a társadalomba való beilleszkedéséhez, valamint önálló életvitelének megteremtéséhez,
* amennyiben hátrányos helyzetű vagy halmozottan hátrányos helyzetű fokozott segítséget kapjon a fejlődését hátráltató körülmények leküzdéséhez és esélyeinek növeléséhez,
* fogyatékosság, tartós betegség esetén a fejlődését és személyisége kibontakozását segítő különleges ellátásban részesüljön,
* a fejlődésére ártalmas környezeti és társadalmi hatások, valamint az egészségére káros szerek ellen védelemben részesüljön,
* emberi méltóságát tiszteletben tartsák, a bántalmazással – fizikai, szexuális vagy lelki erőszakkal –, az elhanyagolással és az információs ártalommal szemben védelemben részesüljön, ne vessék alá kínzásnak, testi fenyítésnek és más kegyetlen, embertelen vagy megalázó büntetésnek, illetve bánásmódnak,
* a hátrányos megkülönböztetés minden formájától mentes nevelésben-gondozásban részesüljön.

Az ellátást igénybe vevők az ellátást nyújtó kötelezettségszegése és a szolgáltatás igénybevételével kapcsolatos problémák esetén panasszal élhetnek, melyet a szolgáltatás vezetőjéhez lehet szóban vagy írásban benyújtani.

A **szülő joga** és kötelessége hogy:

- gyermekét családban gondozza, nevelje és a gyermeke testi, értelmi, érzelmi és erkölcsi fejlődéséhez szükséges feltételeket – különösen a lakhatást, étkezést, ruházattal való ellátást –, valamint az oktatásához és az egészségügyi ellátásához való hozzájutást biztosítsa,

- a gyermeke nevelkedését segítő ellátásokról tájékoztatást, neveléséhez segítséget kapjon,

- megválassza azt az intézményt, melyre gyermeke nevelését-gondozását bízza,

- megismerhesse a gyermekcsoportok életét,

- megismerje a bölcsőde nevelési-gondozási elveit,

- véleményt mondjon, illetve javaslatot tegyen a bölcsőde működésével kapcsolatban,

- megismerje saját gyermeke ellátásával kapcsolatos dokumentumokat,

*-* a gyermeke ellátásában közreműködő személyekkel és szervekkel, továbbá a hatóságokkal együttműködjön.

**A kisgyermeknevelők jogainak védelme:**

* az intézmény biztosítja, hogy a dolgozók számára az egészséges és biztonságos munkavégzéshez szükséges törvényi előírásoknak megfelelő munkafeltételeket,
* az újonnan belépő dolgozókat tájékoztatja az intézmény szervezeti felépítéséről a munkavégzéssel kapcsolatos ismeretekről, az őket megillető jogokról és kötelezettségekről,
* a dolgozók munkakörének megnevezése és fizetési osztályba sorolása a 257/2000. (XII.26.) Kormányrendelet alapján történik,
* a munkáltató az egészségvédelemmel, balesetvédelemmel és munkavédelemmel kapcsolatos szabályokat alkalmazva biztosítja a biztonságos munkavégzés feltételeit,
* a kisgyermeknevelőt megilleti munkájával kapcsolatban az a jog, hogy hozzájusson a szükséges információkhoz, segítséget kapjon szakmai tudása gyarapításához,
* a kisgyermeknevelőt megilleti az a jog, hogy személyét megbecsüljék, kisgyermeknevelői tevékenységét – amennyiben megfelelő színvonalú - elismerjék,
* munkája során védelemre jogosult a vele szembeni jogsértő vagy etikátlan bánásmóddal szemben,
* a kisgyermeknevelőt megilleti emberi méltósága és személyiségi jogai tiszteletben tartása,
* munkája során a gyermekek érdekeit tarja elsődlegesnek, de ez nem sértheti egyéni, magánéleti, állampolgári érdekeit, jogait
* joga van véleménye kinyilvánítására.

A kisgyermeknevelők a bölcsődei nevelés-gondozás során tevékenységüket a gyermeki és szülői jogok és kötelességek figyelembe vételével végzik. Elvárás a felkészült és lelkiismeretes munkavégzés, a szülőkkel való jó kapcsolatra, partneri együttműködésre törekvés, a gyermeki jogok érvényesülésének biztosítása, valamint a szakmai és adatvédelmi szabályok betartása.

1. ***A SZOLGÁLTATÁST NYÚJTÓK FOLYAMATOS SZAKMAI FELKÉSZÜLTSÉGE BIZTOSÍTÁSÁNAK MÓDJA, FORMÁI***

A kisgyermeknevelők „A személyes gondoskodást végző személyek továbbképzéséről és a szociális szakvizsgáról” szóló 9/2000. (VIII. 4.) SZCSM rendelet rendelkezései alapján folyamatos szakmai továbbképzésben kötelesek részt venni. A továbbképzési időszak tartalma alatt minősített kötelező, munkakörhöz kötött és választható továbbképzéseken – szakmai tanfolyam, szakmai személyiségfejlesztő foglalkozás, szakmai tanácskozás, szakmai műhely, szakmai e-learning, szakmai blended-learning, szakmai terepgyakorlati továbbképzés - vesznek részt, az intézmény vezetője által készített továbbképzési tervben rögzítettek szerint.

A bölcsőde vezetője a vezetői megbízással rendelkező szociális szolgáltatást nyújtó személyek vezetőképzéséről szóló 25/2017. (X. 18.) EMMI rendelet alapján vezetőképzésen köteles részt venni.

Kisgyermeknevelőink a BDDSZ honlapján hozzáférhető aktuális ajánlások, segédletek és módszertani levelek nyomon követésével törekszenek ismereteik folyamatos szinten tartására, bővítésére.

A kisgyermeknevelők szakmai munkájának ellenőrzését a munkatervben rögzített ellenőrzési terv szerint a bölcsőde vezető végzi.

1. ***A SZAKMAI PROGRAM ELLENŐRZÉSE***

Csongrád Városi Önkormányzat Képviselő-testülete Egészségügyi és Szociális Bizottsága átruházott hatáskörben jár el a Dr. Szarka Ödön Egyesített Egészségügyi és Szociális Intézmény keretében működő bölcsődék szakmai programjának jóváhagyása, szakmai munkájának évenkénti ellenőrzése és szakmai program végrehajtása vonatkozásában.

Csongrád, 2021. szeptember 22.

Tóth Irén

intézményvezető

Ezen Szakmai Programot, mint a Dr. Szarka Ödön Egyesített Egészségügyi és Szociális Intézmény fenntartója, Csongrád Városi Önkormányzat Egészségügyi és Szociális Bizottság ……/2021. (………….) határozata értelmében jóváhagyom.

Csongrád, 2021.

Bedő Tamás

polgármester